
IMPÂRÂŢIA  lui  dumnezeu. 

Una  dintre  ideile  fundamentale  ale  creştinismului* 
este  învăţătura,  despre  împărăţia  lui  Dumnezeu.  O 
bună  parte  din  sfintele  evanghelii  cuprinde  tot  felul 
de  pilde  şi  asemănări,  prin  care  Mântuitorul  Hristos 
a  căutat  să  lămurească  cât  mai  bine  această  idee, 
să  o  facă  cât  mai  înţeleasă  şi  să  o  apropie  cât  mai 
mult  de  curentul  vieţii  şi  de  realitatea  faptelor  zil¬ 
nice.  In  chipul  acesta  ne-a  lăsat  El  acele  minunate 
parabole,  plme  de  frumuseţe  şi  înţelepciune  cerească, 
—  cum  sunt  de  pildă  parabola  sămănâtorului  şi  a 
neghinei,  a  bogatului  îmbuibat  şi  a  săracului  Lazăr, 
a  fiului  risipitor  şi  a  samarineanului  milostiv,  a  ta- 
lanţiior  şi  a  celor  zece  fecioare,  a  grăuntelui  de 
muştar  şi  celelalte,  prin  cari  coboară  în  centrul 
vieţii  concrete,  noţiunea  şi  realitatea  abstractă  a 
împărăţiei  lui  Dumnezeu. 

Prin  parabolele  Mântuitorului  nostru,  împărăţia 
lui  Dumnezeu  nu  ne  apare  ca  ceva  inaccesibil,  de¬ 
parte  de  viaţă,  deasupra  sau  în  urma  ei,  ci  în  în¬ 
săşi  inima  ei.  Exemple:  în  parabola  sămănătorului, 
ideea  despre  sămânţa  cuvântului  Iui  Dumnezeu  este 
aşa  de  real  aplicată  şi  explicată,  încât  oricine  poate 
desprinde  uşor  înţelesul  şi  rodnicia  ei  în  viaţă,  unde 
abia  a  patra  parte  din  suflete  sunt  pregătite  şi  bune 
pentru  sămânţa  cuvântului  dumnezeesc.  La  fel  e  şi 
cu  parabola  neghinei :  învăţătura  cea  bună,  prin  in- 

tervenţia  celui  rău,  răsare  şi  e  amestecată  cu  cea 
greşită,  ca  şi  oamenii  buni  cu  cei  răi.  Bogatul 
neîndurat  se  desfâtează,  fără  să  vadă  contrastul 
nedrept  între  el  şi  săracul  Lazăr,  care  „râvnea"  la 
sfărâmăturile  cari  se  aruncau  de  pe  masa  lui.  Fiul 
risipitor  face  o  amară  experienţă:  despărţindu-se  de 
scutul  ocrotitor  al  tatălui  său,  ajunge  păzitor  de 
porci  şi  se  hrăneşte  cu  rădăcini,  ca  porcii.  Samari- 
neanul  rămâne  exemplul  viu  al  omului  cu  simţ  cre¬ 
ştin  în  faţa  nenorocirii  aproapelui.  Cinci  fecioare  îşi 
împodobesc  candelele  şi  îşi  umplu  sufletele  cu  fapte 
bune,  cinci  sunt  nebune.  Talanţii,  unii  oameni  şi-i  fo¬ 
losesc  cu  spor,  alţii-i  îngroapă.  Grăuntele  de  muştar 
este  sămânţa  creştinismului,  a  Bisericii  creştine:  e 
mic  la  început  însă  e  mare  în  creştere,  în  intensi¬ 
tate  şi  în  extensiune  şi  a.  m.  d.  Nu  suntem  aninaţi 
în  teorii  cari  plutesc  între  cer  şi  pământ,  ci  mergem 
de  mână  cu  viaţa  de  toate  zilele,  cu  toate  bucuriile, 
lipsurile  şi  suferinţele  ei.  Sunt  deci  pilde  reale,  cari 
ne  învaţă  cum  să  umblăm  sau  să  nu  umblăm  pe 
pământ,  ca  să-l  transformăm  în  cer,  într’o  adevărată 
împărăţie  a  lui  Dumnezeu. 

In  ceeace  priveşte  răspunsul  oamenilor  la 
apelul  de  chemare  la  masa  bunurilor  acestei  împă¬ 
răţii,  el  este  tot  atât  de  bine  şi  real  redat  în  para¬ 
bola  în  care  împărăţia  lui  Dumnezeu  e  asemănată 
cu  o  nuntă,  nunta  fiului  de  împărat,  la  care  sunt 
poftiţi  mulţi  oaspeţi.  Mulţi  chemaţi,  dar  toţi  au  în¬ 
ceput  a  se  scuza  pe  motivul  că  unul  şi-a  cumpărat 
ogor  şi  merge  să-I  vadă.  Altul  şi-a  cumpărat  boi  şi 
trebue  să-i  încerce.  In  sfârşit  altul  şi-a  luat  muiere 
şi  nu  are  vreme  să  răspundă  apelului  de  partici¬ 
pare  la  nuntă.  Cu  un  cuvânt  toţi  se  scuză  şi  refuză 
invitaţia  împăratului.  Aşa  că  a  trebuit  să  se  adune 
din  stradă  ciungii  şi  săracii,  orbii  şi  ologii,  ca  să 
umple  locurile  dela  masa  împărătească. 

Cei  chemaţi  anume  la  nuntă  îşi  au  cu  toţii  gri¬ 
jile  şi  averile  lor.  Sunt  dominaţi  de  factorul  material 
din  viaţă.  Iar  când  li  se  face  apelul  de  participare 
la  masa  bunurilor  sfinte  şi  nemuritoare,  la  ocaziunea 

de  însuşire  a  învăţăturilor  şi  practicelor  altruiste, 
se  văd  incomodaţi  şi  încep  cu  scuze  şi  cu  ier¬ 
tăciuni:  unul  are  grija  biroului,  altul  a  clubului, 
altul  rămâne  lângă  tarabă,  la  grajd,  ori  la  holdă, 
—  toţi  au  motive  de  a  nu-şi  întrerupe  sau  tulbura 
grija  cea  lumească  şi  de  a  lăsa  la  ospăţul  împă¬ 
răţiei  lui  Dumnezeu  pe  cei  lipsiţi. 

Avem  deci  o  indicaţie  că  elita-i  chemată  să 
meargă  în  frunte,  să  dea  exemplul  viu  şi  activ  în 
toate  cele  bune,  —  nu  în  cele  rele.  Mai  avem  o 
fină  dar  aspră  mustrare  a  indiferentismului  clasei 
de  sus  faţă  de  factorul  spiritual  şi  creator  din  lume 
şi  viaţă  —  şi  în  acelaş  timp,  dupăcum  arată  con¬ 
textul,  o  nouă  mărturie  că  mesele  de  ospătare  trebue 
întinse  celor  lipsiţi  şi  străini,  cari  nu  pot  răsplăti. 
«Fericit  vei  fi  că  n’au  să-ţi  răsplătească»  şi  va  ră¬ 
mâne  ca  plata  să  se  facă  în  cer,  unde  « fericit  este 
celce  se  ospătează  la  masa  împărăţiei  lui  Dumnezeu » 
(Luca  14,  14— 15J. 

* 

In  multe  suflete  ideea  despre  împărăţia  lui 
Dumnezeu  trezeşte  unele  nedumeriri,  nefiind  destul 
de  bine  cristalizat  conţinui  şi  precizat  locul  unde 
se  cere  înfăptuită  această  împărăţie.  Foarte  mulţi 
oameni  cred  că  această  împărăţie  e  ceva  departe, 
ca  un  miraj,  pe  care  îl  văd  nelămurit  şi  vag  —  şi 
numai  în  viaţa  viitoare.  Este  un  fel  de  a  judeca 
şi  vedea  dacă  nu  greşit,  cel  puţin  incomplet  parţial. 

Doctrina  lui  Isus  Domnul  nostru  este  potrivnică 
abstracţiilor.  E  o  învăţătură  a  realităţii,  a  vieţii.  Ce¬ 
tind  şi  adâncind  cu  luare  aminte  parabolele  din 
evanghelia  Lui,  constatăm  că  ele  au  fost  rostite  tocmai 
cu  scopul  de  a  lămuri  nedumerirea  şi  de  a  împlânta 
în  realitate  ideea  abstractă  cu  privire  la  împărăţia 
lui  Dumnezeu.  Mântuitorul  nostru  nu  a  desprins  îm¬ 
părăţia  lui  Dumnezeu  de  om  şi  de  viaţă.  Din  contră, 
ne-o  prezintă  ca  o  realitate  concretă,  ca  o  viaţă 
care  trebue  să  înceapă  încă  în  lumea  aceasta  prin 
orânduirea  creştinească  a  traiului  nostru  vremelnic. 

* 

După  doctrina  Mântuitorului  nostru  şi  dupăcum 
a  fost  exemplificată  această  doctrină  în  evanghe¬ 
liile  sale,  împărăţia  lui  Dumnezeu  ar  avea  trei  faze 
distincte-  Deci  în  evoluţia  ei  poate  fi  privită  şi  stu¬ 
diată 

1.  Ca  o  realitate  lăuntrică, 

2.  Ca  o  realitate  socială  şi 

3.  Ca  o  realitate  cerească. 

1.  împărăţia  lui  Dumnezeu  ca  realitate  interi¬ 
oară  este  o  stare  de  conştiinţă,  dulce  şi  plăcută,, 
răsărită  din  împăcarea  omului  cu  Bunul  Dumnezeu, 
cu  problemele  lumii  şi  ale  vieţii.  E  starea  sufletului 
curat  de  neghina  învăţăturilor  rele,  care-şi  rodeşte 
talanţii  faptelor  bune  prin  credinţă,  nădejde  şi  dra¬ 
goste.  Este,  am  putea  zice,  starea  identică  cu  mân- 
găerea  şi  liniştea  sufletului,  cu  pacea  lăuntrică,  pe 
care  ne-o  păstrează  în  suflet  contactul  viu  şi  neîn¬ 
trerupt  cu  tainele  sfinte,  cu  izvorul  darului  de  sus, 
care  ne  curăţeşte,  ne  sfinţeşte  şi  ne  binecuvânta 
Este  mai  departe  starea  sufletească  a  omului  da¬ 
toriei  şi  a  cinstei,  a  sufletului  pentru  care  viaţa  şi 
practicile  religioase  şi  morale  sunt  o  hrană  zilnică, 
şi  nu  numai  o  haină  de  sărbătoare,  sau  nici  atâta. 
Bucuria  şi  liniştea  lăuntrică,  precum  şi  înfăţişarea 
exterioară  blândă  şi  senină  a  unor  astfel  de  oameni, 
este  dovada  cea  mai  evidentă  despre  prezenţa 
dumnezeirii  în  sufletul  lor,  despre  realitatea  stăpâ¬ 
nirii  şi  cârmuirii  iui  Dumnezeu  în  conştiinţa  lor. 
La  aceşti  oameni  s!a  referit  Isus,  când  a  zis : 
« împărăţia  lui  Dumnezeu  este  înlăuntrul  vostru » 
[Luca  17,  21],  —  adecă  în  conştiinţa  împăcată  cu 
Dumnezeu,  ferită  de  chinurile  mustrărilor  şi  de  amă¬ 
răciunile  îndoielilor. 

2.  împărăţia  lui  Dumnezeu  ca  realitate  socială 
este  revărsarea  teocraţiei  din  suflet  în  viaţa  socială. 
Ea  se  înfăptueşte  succesiv  prin  trăirea  Evangheliei 
Iui  Hristos,  prin  realizarea  ei  în  gândurile,  graiurile 
şi  în  toate  faptele  noastre  zilnice.  Este  împărăţia 
binelui  şi  a  adevărului,  a  dreptăţii  şi  bunătăţii  prin 

excelenţă.  Oricât  sar  osteni  magii  vremilor  noastre 
—  sociologii,  economiştii  şi  diplomaţii,  ca  să  îndrume 
societatea  omenească  pe  căi  mai  bune  şi  fericite, 
fără  concursul  efectiv  al  doctrinei  morale  creştine, 
nu  vor  reuşi  şi  nu  vor  ajunge  să  îmbunătăţească 
viaţa  socială  şi  cetăţenească  a  oamenilor.  Când  e 
vorba  de  reforme  sociale,  primul  care  trebue  să 
fie  chemat  în  ajutor,  este  Hristos.  Fără  El  nu  putem 
reforma  şi  ameliora  nimic.  Numai  împreună  cu  El 
este  posibil  a  transforma  viaţa  publică  în  bine  şi 
în  chipul  cel  mai  norocos.  Pentrucă  El  învaţă  să  ne 
luăm  de  îndreptar  în  viaţă  fapta  samarine anului 
milostiv,  să  ne  ferim  de  strălucirea  nebună  şi  de¬ 
şartă  a  bogatului  îmbrăcat  în  porfiră  şi  vison,  care 
lasă  pe  săracul  Lazăr  să-i  piară  pe  trepte  de  foame. 
El  ne  dă  acea  minunată  lecţie  de  cruţare  a  averii 
şi  ascultare  de  părinţi,  înfăţişându-ne  soartea  tristă 
şi  amară  a  fiului  risipitor,  El  ne-a  lăsat  cel  mai 
înalt  exemplu  de  dragoste,  de  milă,  de  jertfă,  de¬ 
votament  şi  slujire  a  deaproapelui,  prin  urmare 
numai  El  are  autoritatea  şi  puterea  de-a  fi  cel  mai 
legiuit  reformator.  Luându-1  de  conducător  şi  reali- 
zându-i  învăţătura  sfântă  şi  revelată,  care  se  po¬ 
triveşte  atât  de  bine  cu  viaţa  reală,  avem  siguranţa 
că  împărăţia  lui  Dumnezeu  poate  deveni  o  realitate 
socială  încă  în  lumea  aceasta,  aşa  dupăcum  a  trăit-o 
El  şi  urmaşii  săi  din  primele  secole,  şi  aşa  după¬ 
cum  aşteaptă  şi  dela  noi  să  o  trăim  aci,  între  noi, 
pe  pământ,  fără  a  o  proecta  numai  într’o  lume  vii¬ 
toare  şi  transcendentă.  Cine  aşteaptă  împărăţia  lui 
Dumnezeu  numai  în  viaţa  viitoare,  este  prea  sigur  că 
nu  va  vedea-o  niciodată. 

In  împărăţia  lui  Dumnezeu  ca  realitate  socială 
trăeşte  şi  stăpâneşte  întrupat  duhul  vieţii  şi  a  învăţă¬ 
turii  Mântuitorului  Hristos.  Intr’o  astfel  de  împărăţie 
societatea  ar  fi  lipsită  de  svârcolirile  şi  agitaţiile 
multiple  pe  cari  le  sufere  atât  de  intens  viaţa  socială 
a  veacului  nostru  lipsit  de  Dumnezeu  şi  de  duhul 
lui  mântuitor.  Intr’o  astfel  de  împărăţie  ar  fi  pace 
şi  dragoste,  şi  ar  fi  mai  multă  bucurie  de-a  trăi  şi 

munci.  De  aceea  spunem  că  potrivit  Evangheliei. 
Domnului  nostru,  împărăţia  lui  Dumrezeu  începe 
prin  noi  de  pe  pământ,  prin  realizarea  integrală 
şi  sincera  a  învăţăturii  Sale,  prin  introducerea  şi 
aplicarea  faptei  creştine,  reale  şi  active,  în  toate 
domeniile  vieţii  noastre,  publice  şi  particulare.  In 
chipul  acesta  împărăţia  lui  Dumnezeu  ar  deveni  o 
realitate  socială  şi  pe  aceasta  cale  s’ar  rezolva  just 
şi  definitiv  atâtea  probleme  politice,  morale  şi  sociale, 
naţionale  şi  internaţionale. 

3.  împărăţia  lui  Dumnezeu  ca  realitate  cerească 
este  o  urmare  firească  a  celor  două  faze,  prin  cari 
se  ajunge  la  desăvârşire,  la  fericirea  absolută  şi 
eternă  din  sânul  lui  Dumnezeu.  Este  încoronarea 
lor,  plenitudinea  şi  perfecţiunea  însăşi;  timpul  des¬ 
părţirii  celor  buni  de  cei  răi,  a  oilor  de  capre,  după 
criteriul  faptelor  bune  din  lumea  aceasta,  ţânta 
năzuinţelor  şi  aspiraţiilor  noastre  interne,  răsplata 
şi  rezultatul  strădaniilor  noastre  idealiste,  obiectul 
suspinurilor  şi  lacrimilor  celor  dragi  şi  scumpi  cari 
se  despart  pentru  totdeauna. 

O,  de-am  putea  fi  încredinţaţi  că  ceice  poartă 
numele  de  creştini  doresc  sincer  aceasta  împărăţie 
a  lui  Dumnezeu  şi  de  aici  şi  de  dincolo  şi  de  s’ar 
adeveri  că  cel  puţin  aceştia  lucrează  din  inimă  şi 
din  convingere  la  realizarea  ei  şi  ascultă  cu  dragoste 
glasul  de  chemare  la  masa  bunurilor  împărăţiei 
Bunului  Dumnezeu! 

Iar  dacă  nu-i  aşa,  iartă-ne  Părinte,  şi  ne  fă  Tu 
vrednici  de  împărăţia  graţiei  şi  luminei  Tale  şi  în 
veacul  de  acum  şi  în  cel  ce  va  veni.  Stăpâneşte 
Tu  şi  în  viaţă  şi  în  noi  şi  ne  ascultă  cererea  când 
ne  rugăm,  Doamne  vie  împărăţia  Ta ... 

Pr.  ILARI ON  V.  FELEA. 


MAI  EXISTĂ  POPOR  ALES? 


In  Nr.  pe  Septemvrie  din  „Buletinul  Episcopiei 
Huşilor”,  Preotul  Mihail  Bejenariu  pune  în  discuţie 
chestiunea  de  interes  biblic  cu  titlul  de  mai  sus. 
Autorul  acelui  articol  susţine  că  întrucât  arca  alianţei, 
simbolul  legăturii  cu  Dumnezeu,  a  fost  pierdută  când 
sa  dărâmat  templul  din  Ierusalim  de  Nabucodonosor, 
sa  rupt  orice  legătură  între  Dumnezeu  şi  poporul 
iudeu  ingrat  şi  neascultător.  Poporul  iudeu  fiind  pe¬ 
depsit  pentru  neascultare  nu  mai  merită  [cu  înce¬ 
perea  anului  587  a.  Hr.]  să  poarte  numele  de  popor 
ales. 

Articolul  de  mai  sus  al  părintelui  Bejenariu  a 
provocat  discuţie  în  eminenta  revistă  de  cultură 
creştină  de  sub  îngrijirea  distinsului  preot  Toma 
Chiricuţă.  îndeosebi  mau  izbit  cuvintele:  „A  susţine 
că  nu  sunt  popor  ales  Evreii,  ci  alese  sunt  neamu¬ 
rile  prin  botez,  este  departe  de  spiritul  Scripturii”. 1 

Ca  unul  pe  care  mă  preocupă  mult  chestiunile 
de  interes  biblic  îmi  permit  a  încerca  lămurirea 
acestei  chestiuni  din  punctul  meu  de  vedere. 

Intr’o  întunecoasă  zi  din  primăvara  neamului 
omenesc,  tribul  ebraic  primeşte  misiunea  de-a  ar¬ 
bora  stindardul  purităţii  religioase  în  mijlocul  unei 
lumi  pline  de  falsă  teologie.  De  atunci  tribul  ebraic 
poartă  spre  desăvârşire  doctrina  de  mântuire  a  po¬ 
poarelor.  Această  misiune  vitală  a  împrietenit  în  de¬ 
cursul  istoriei  revelaţiei  tribul  ales  cu  Dumnezeul 
înalt,  neschimbător  şi  sfânt,  cu  Dumnezeul  care  se 
interesează  în  particular  de  cei  aleşi  ai  săi,  care 


‘  „Fântâna  Darurilor"  Nr.  10  1930  p.  463. 

intră  în  comunicaţie  cu  creaturile  sale,  cu  Dumnezeul 
care  intervine  în  destinul  umanităţii,  cu  Dumnezeul 
viu  şi  accesibil  tuturor  celorce  credîntr’ânsul.  Chivotul 
legii  a  fost  din  pruncia  poporului  ales  permanentul 
martor  şi  însoţitor  a  acelei  alegeri.  Chivotul  a  fost 
tezaurul  cel  mai  scump  al  poporului,  fiindcă  întrânsul 
se  păstrau  sacrosanctele  10  porunci  scrise  de  în¬ 
săşi  degetele  lui  Dumnezeu,  un  vas  de  aur  cu 
mana,  hrana  miraculoasă  a  Evreilor  în  pustie  şi 
toiagul  minunat  al  lui  Aron.  Deasupra  pe  chivotul 
legii,  între  cheruvimi,  stă  norul  —  simbolul  pre¬ 
zenţei  lui  Dumnezeu  în  mijlocul  poporului.  Pe  chivot 
tronând  Dumnezeul  legământului  şi  făgăduinţelor, 
acel  odor  constituia  centrul  cultului  israelit. 

La  anul  587  Babilonenii  distrug  templul  [unde 
se  afla  acei  odor]  şi  nimicesc  şi  chivotul  legii.  După 
captivitatea  babilonică  Iudeilor  lipsindu-le  astfel  chi¬ 
votul,  ei  pun  în  loc  o  peatră  numită  din  acest  motiv 
„peatra  aşezării'*.  Unii  teologi  se  izbesc  de  eve¬ 
nimentul  dela  587  pentru  a  afla  motiv  suficient  şi  a 
deduce,  că  în  urma  captivităţii  chivotul  legii,  simbolul 
legământului  cu  Dumnezeu,  fiind  perdut,  mărirea 
lui  Dumnezeu  s’a  îndepărtat  din  mijlocul  lor,  s’a  rupt 
orice  legătură  dintre  Dumnezeu  şi  poporul  iudeu, 
care  încetează  de-a  mai  exista  ca  popor  ales. 
^fDela  cartea  „Facerii"  şi  până  la  ultima  verigă 
care  încheie  lanţul  scrierilor  V.  T.,  problemele  bi¬ 
blice  gravitează  spre  tema  unică  fără  de  care  Sf. 
Scriptură  n’ar  avea  sens  şi  scop.  Ideia  centrală  a 
Vechiului  Testament  este  de-a  schiţa  programul, 
care  la  timpul  hotărât  avea  să  se  realizeze  în  per¬ 
soana  lui  Mesia,  ca  mântuitor  al  Iudeilor  şi  al  tuturor 
oamenilor.  Această  idee  progresează  şi  se  precisează 
cu  aceeaş  crescândă  claritate  în  sânul  aceluiaş  trib 
şi  după  anul  587  a.  H.  Dovadă  este  literatura  sfântă 
din  timpul  şi  de  după  captivitatea  babilonică.1 

Ezechil  îşi  desfăşoară  activitatea  sa  în  Babi¬ 
lonia,  unde  a  fost  deportat  de  Nabucodonosor,  lucrează 


•  Captivitate  babilonică —  intervalul  de  timp  între  anii  587 — 589  a  Hr. 

deci  în  special  printre  exilaţi.  Acolo  a  avut  datoria 
de-a  veghea  asupra  moralităţii  poporului  şi  de-a 
anunţa  conaţionalilor  ca  şi  păgânilor  pe  vlăstarul 
din  casa  davidică.  El  vorbeşte  despre  un  nou  templu, 
un  nou  cult,  o  nouă  împărăţie  a  pământului.  Colegul 
său  de  activitate,  Daniil,  are  revelaţii  precise  pri¬ 
vitor  la  acel  imperiu,  care  va  surpa  rând  pe  rând 
toate  împărăţiile  terestre  pentru  a  se  stabili  în  lume. 
El  calculează  c’o  exactitate  matematică  datele  erei 
celei  nouă.  Agheu  profet  postexilic  vorbeşte  în 
termini  limpezi  despre  „aşteptatul  neamurilor"  şi 
anticipează  gloria  de  care  se  va  bucura  noul  templu 
prin  sosirea  Aceluia ;  iar  Zaharia  învită  cetatea  Ieru¬ 
salimului  să  se  bucure,  căci  regele  Mesia  intră  triumfal 
în  oraş.  blând  şi  călare  pe  asin.  Atunci  o  parte  din 
popor  se  va  converti,  iar  un  rest  va  păcătui  grozav : 
propriul  său  prietin  [a  lui  Mesia]  îl  va  trăda  şi  vinde 
cu  30  de  arginţi.  Păstorii  vor  fi  bătuţi,  turma  se  va 
risipi  iar  Mesia  va  fi  străpuns.  Informaţii  tot  atât 
de  clare  ne  dă  unica  scriere  a  iudeului  profet  Ma- 
leachi:  Păstorul  cel  bun  va  fi  recomandat  la  sosire 
prin  crainicul  său  Inaintemergător.  Atunci  numele 
lui  Dumnezeu  va  fi  mare  printre  neamuri,  dela  celce 
stă  până  la  celce  doarme,  de  tot  pământul  va  fi 
cinstit.  Sacrificiul  levitic  defectuos  se  va  schimba, 
noul  cult  va  fi  universal,  Dumnezeu  va  stabili  îm¬ 
părăţia  sa  universală  şi  veşnică  punând  naţiunea 
sub  sceptrul  lui  Israil.  Aceleaşi  idei  le  propagă 
cărţile  numite  de  noi  necanonice.  Astfel  Tobit  pre¬ 
vesteşte  fericirea  Ierusalimului  când  zice:  „Neamuri 
multe  de  departe  vor  veni  aducând  daruri  împăra¬ 
tului  ceresc". 

Israil  a  fost  poporul  ales  de  Dumnezeu  pentru 
a  pregăti  fondarea  unei  nouă  societăţi  religioase: 
creştinismul.  Iar  dacă  Dumnezeu,  pentru  a  folosi 
limbajul  dumnezeescului  Pavel,  ne-a  vorbit  în  ul¬ 
timul  timp  prin  Fiul,  a  vorbit  în  vechime  părinţilor 
noştri  prin  proroci  în  multe  rânduri  şi  în  multe  chi¬ 
puri.  Tocmai  în  timpul  de  după  captivitate,  sub  stă¬ 
pânirile  străine  a  Babilonenilor,  Perşilor,  Grecilor, 

şi  Romanilor,  idea  convertirii  popoarelor  se  crista¬ 
lizează  pas  cu  pas,  iar  nădejdile  după  desrobitorul 
de  suflete  primesc  un  colorit  din  ce  în  ce  mai  iu¬ 
daic:  Ioan  Botezătorul  care  formează  puntea  de 
trecere  între  Vechiul  şi  Noul  Testament  este  Ina- 
intemergător  în  numele  lui  Israil  pentru  primirea  lui 
Hristos.  Aici  se  opreşte  alegerea  care  s’a  făcut  în 
Israil,  când,  prin  apariţia  lui  Hristos,  Israil  îndepli- 
nindu-şi  rolul  său  religios  încetează  de-a  mai  exista 
ca  „popor  ales“.  prof.  nicolae  neaga. 

[Sfârşit). 

Inaintemergătorul  şi  Botezătorul  Ioan  timp  înde¬ 
lungat  a  petrecut  în  pustie  în  meditaţie  şi  în  rugă¬ 
ciune,  pregătindu-se  pentru  misiunea  sa.  Mântuitorul 
nostru  înainte  de  a-şi  începe  activitatea  publică  pe¬ 
trece  în  pustie  40  de  zile  în  post  şi  rugăciune. 

Aceste  exemple  arată  lămurit  în  ce  fel  trebue 
să  se  pregătească  fiecare  vestitor  al  cuvântului  dum- 
nezeesc.  De  aceea  vom  înţelege  că  nici  un  motiv 
de  mândrie  nu  avem  şi  gânduri  trufaşe  să  nu  ne 
stăpânească  fiindcă  putem  predica  şi  astfel  ne  este 
dai  să  vorbim  oamenilor  ca  trimişi  ai  iui  Dumnezeu 
Din  contră  să  tremurăm  şi  să  ne  temem  de  câteori 
urcăm  amvonul  şi  în  deplină  sinceritate  să  exclamăm 
cu  Psalmistul:  „Tremur  şi  cutremur  a  venit  asupra 
mea“.  Temere  să  ne  stăpânească  pentru  sfinţenia 
şi  mărimea  misiunei  —  a  datoriei.  Cutremur  să  ne 
stăpânească,  fiindcă  în  primul  rând  noi  trebue  să 
împlinim  ce  cerem  dela  alţii  în  predicile  noastre, 
altfel  ne-ar  apăsa  cuvintele  Psalmistului:  Iar  păcă¬ 
tosului  i-a  zis  Dumnezeu:  Pentruce  tu  povesteşti 
dreptăţile  mele  şi  iei  aşezământul  meu  de  lege  în 
gura  ta?  Iar  tu  ai  urât  învăţătura  şi  ai  lăpădat  cu¬ 
vintele  mele  înapoi  [Ps.  49,  16]. 

Dacă  tăcem,  să  ne  temem  şi  să  tremurăm  după 
cuvântul  lui  Isaia:  O,  vai  mie  că  am  tăcut! 

Mare  şi  grozavă  răspundere  apasă  mai  ales 
generaţia  noastră,  căci  cu  viaţa  religioasă  împreună 
întreg  viitorul  neamului  nostru  este  primejduit.  Tot 
ce  are  naţia  noastră  mai  bun  şi  mai  sfânt  este  ame¬ 
ninţat.  Dacă  prin  predică  nu  am  frânge  să  împărţim 
pânea  adevărului  după  care  flămânzesc  sufletele 

Încredinţate  nouă  atunci  ne  facem  asemenea  mamei 
blestemate  care  nu-şi  alăptează  fătul.  Descoperind 
neputinţa  în  sărăcia  noastră  duhovnicească  cu  mai 
multă  încredere  ne  vom  îndrepta  spre  Acela,  în  a 
cărui  slujbă  stăm  cerându-i  cuvânt  şi  putere  spre 
a-i  putea  vesti  evanghelia.  Pe  vremuri  Ieremia  se 
plângea,  că  nu  poate  primi  misiunea  dumnezeească 
zicând:  „O  Doamne,  celce  eşti  stăpân,  iată  nu  ştiu 
grăi,  că  tânăr  sunt  eu“.  Şi  i-a  zis  lui  Domnul:  „Nu 
zice  că  tânăr  sunt  eu,  căci  către  toţi  cari  te  voi 
trimite  vei  merge  şi  toate  câte  voi  porunci  ţie  vei 
grăi  şi  nu  te  teme,  căci  cu  tine  sunt.  Iată  am  dat 
cuvintele  mele  în  gura  ta,  iată  te-am  pus  astăzi 
peste  neamuri  şi  peste  împărăţii  ca  să  smulgi  şi 
iar  să  strici  şi  să  risipeşti  şi  iar  să  zideşti  şi  să 
răsădeşti...  Şi  tu  încinge  mijlocul  tău  şi  te  şcoală 
şi  grăeşte  către  ei  toate  câte  voi  porunci  ţie,  nu  te 
teme  de  faţa  lor,  căci  te-am  pus  pe  tine  azi  ca  o 
cetate  tare  şi  ca  un  zid  de  aramă.  Şi  vor  da  răsboiu 
asupra  ta  şi  nu  te  vor  putea  birui  pentrucă  cu  tine 
sunt  eu  ca  să  te  scot  pe  tine“  [Ieremia  16 — 19]. 

înainte  de  fiecare  predică  stăruind  în  rugăciune 
vom  cere  ca  Dumnezeu  să  deschidă  buzele  noastre 
vărsând  Duhul  său  cel  sfânt  în  inimile  noastre  ca  să 
credem  şi  să  înţelegem  noi  şi  prin  noi  ascultătorii 
noştri. 

Profetul  Ilie  pregătind  toate  cele  necesare 
pentru  jertfă  s’a  rugat  lui  Dumnezeu  să  trimită  din 
cer  foc  peste  jertfă.  Fără  focul  dumnezeesc  de  sus, 
ori  câtă  străduinţă  vom  pune  în  pregătirea  predi¬ 
cilor  noastre  niciodată  ele  nu  vor  putea  înflăcăra 
sufletele  acelora  cari  ne  ascultă.  In  numele  lui  Dum¬ 
nezeu  urcăm  amvonul;  de  aceea  —  ca  unii  cari  au 
putere  vom  grăi,  căci  trimişi,  vestitori  ai  împăra¬ 
tului  ceresc  suntem. 

Chestiunea  predicei  a  format  şi  formează  obiect 
de  discuţie  în  întreagă  lumea  creştină.  Se  ţin  cursuri 
omiletice,  se  publice  reviste  de  specialitate  şi  toate- 
toate  cu  un  singur  scop :  de  a  da  predica  necesară 
azi.  Este  prea  adevărat  că  soluţii  definitive  nu  s’au 

putut  găsi,  ceeace  nu  înseamnă  că  amvonul  să  amu¬ 
ţească.  Sf.  Pavel  ne  spune  (I  Cor.  9,  16]:  „Că  de 
binevestesc  nu  îmi  este  mie  laudă,  că  nevoie  îmi 
zace  asupra,  iar  amar  mie  este  de  nu  voi  binevesti".. 
Şi  tot  un  cuvânt  al  sf.  Pavel  ne  are  şi  pe  noi  în 
vedere:  „Propovădueşte  cuvântul,  stai  asupră  cu 
vreme  şi  fără  vreme,  mustră,  ceartă,  îndeamnă  cu 
toată  îndelunga-răbdare  şi  cu  învăţătură.  Că  va  fi 
vreme  când  învăţătura  cea  sănătoasă  nu  o  vor  primi, 
ci  după  poftele  lor  îşi  vor  alege  loru-şi  învăţători 
gâdălindu-i  la  urechi,  şi  dela  adevăr  îşi  vor  întoarce 
auzul.  Iar  tu  priveghiază  întru  toate,  pătimeşte  răul, 
fă  lucrul  evanghelistului"  [II  Timotei,  4,  2 — 5]. 

Trebue  să  recunoaştem  că  aceste  îndemnuri  ale 
sf.  Pavel  se  potrivesc  de  minune  cu  situaţia  de  azi ; 
pare  că  ar  fi  fost  scrise  pentru  împrejurările  de 
viaţă  şi  pentru  oamenii  vremilor  noastre.  Tocmai 
de  aceea  ele  trebue  să  ne  dea  de  gândit,  iar  sfânta 
conştiinţă  a  împlinirii  datoriei  să  ne  lumineze,  ca  să 
vestim  cuvântul  Domnului:  „Pentrucă  nu  suntem  ca 
cei  mulţi  cari  amestecă  cuvântul  lui  Dumnezeu,  ci 
ca  din  curăţie,  ci  ca  dela  Dumnezeu  înaintea  lui 
Dumnezeu  întru  Hristos  grăim"  [Cor.  II,  2,  17].  Su¬ 
fletul  care  este  pătruns  de  acest  duh,  sufletul  în 
care  viază  această  conştiinţă  nu  are  nevoie  de  multe 
tratate  omiletice,  căci  singur  va  adapta  predica  sa 
cerinţelor  imperioase  ale  prezentului.  Viaţa  sf.  Pavel 
ne  poate  servi  cel  mai  strălucit  exemplu  în  această 
privinţă. 

Schinteia  ruptă  din  inima  credincioasă  şi  evla¬ 
vioasă  a  preotului  aprinde  focul  sfânt  în  inimile 
ascultătorilor  săi.  Să  luăm  un  exemplu:  Gândiţi-vă 
la  talentul  de  convingere  al  voiajorilor.  ISTau  făcut 
cursuri  speciale,  nu  li  s’a  făcut  educaţie  şi  totuşi 
afacerea  pe  care  o  urmăresc  le  dă  talent  —  putere 
de  convingere. 

Preamărirea  lui  Dumnezeu  şi  mântuirea  sufle¬ 
telor,  încredinţate  păstoririi  noastre,  oare  să  nu  aibă 
puterea  de  a  ne  face  mai  convingători  în  predicele 
noastre,  de  cum  sunt  voiajorii?  Aşa  se  explică  afir- 

maţiunea  la  care  mereu  revin:  mai  întâi  noi  să  ne 
cutremurăm  în  adâncurile  sufletelor  noastre  de  sfin¬ 
ţenia  şi  puterea  darului  cuvântului  dumnezeesc  şi 
atunci  vom  simţi  necesitatea  internă  de  a  vorbi  şi 
puterea  de  a  convinge. 

O  altă  condiţie  pentru  succesul  predicei  este 
să  ştii  ce  vrei,  ce  anume  vrei  să  realizezi.  Amvonul 
este  catedra  universităţii  populare,  căci  dacă  şcoala 
serioasă  stă  pe  temelia  principiului:  non  multa, 
sed  multum,  cu  atât  mai  vârtos  se  va  călăuzi  de 
acest  principiu  în  activitatea  sa  educatorul  religios- 
moral. 

Fixarea  unui  plan  de  predici  bine  chibzuit  este 
o  necesitate  de  ordin  pedagogic!  Va  trebui  să 
ajungem  cât  mai  curând  posibil  să  avem  cicluri  de 
predici  după  trebuinţele  vârstei,  sexelor  şi  stărilor 
sociale.  Numai  astfel  vom  ieşi  din  impasul  că  pre¬ 
dica  nu  interesează,  este  firesc  acest  lucru,  fiindcă 
e  cu  neputinţă  ca  o  predică  oricât  de  desăvârşită 
ar  fi  ca  sa  poată  fi  şi  pentru  copii  şi- pentru  vârstnici. 

Intr’o  singură  predică  nu  este  admisibil  să  treci 
în  revistă  întreaga  învăţătură  a  Bisericii.  Ce  s’ar 
alege  bunăoară  de  un  bolnav  căruia  doctorul  i  ar 
prescrie  toate  medicamentele  câte  se  găsesc  într’o 
farmacie  ? 

Nevoile  izvorâte  din  împrejurările  şi  primejdiile 
locale  vor  decide  despre  ce  anume  să  trateze  pre¬ 
dica.  Având  în  vedere  că  puterile  întunerecului 
atacă  principiile  fundamentale  de  credinţă  ale  Bise¬ 
ricii,  precum  şi  învăţăturile  morale  şi  că  această 
luptă  este  generală,  de  sine  se  înţelege  că  predica 
va  lumina  aceste  principii.  Predica  dogmatică  este 
o  necesitate  arzătoare,  însă  nu  este  necesar  să  de¬ 
vină  doctrinară  şi  dialectică,  ci  trebue  pusă  în  strânsă 
legătură  cu  viaţa  de  toate  zilele.  Necesităţile  de 
viaţă  trebue  analizate  şi  apreciate  în  lumina  Evan¬ 
gheliei,  în  lumina  învăţăturii  de  valoare  vecinică, 
aduse  în  legătură  cu  cele  10  porunci  şi  predica  de 
pe  munte.  Evanghelia  şi  viaţa  de  toate  zilele  vor  fi 
puse  faţă  în  faţă. 

De  o  vreme  încoace  se  vorbeşte  despre  o  sete 
adânc  simţită  a  sufletelor  după  religie  şi  totuşi  Bi¬ 
serica  n’a  fost  mai  aprig  condamnată  şi  mai  hulită 
decât  acum.  Nădejdile  în  viaţa  viitoare  se  destramă 
sub  vraja  ideologiei  materialiste.  In  asemenea  îm¬ 
prejurări  nu  este  decât  firesc,  că  predica  trebue  să 
lămurească  şi  să  vestească  învăţăturile  fundamen¬ 
tale  şi  legile  morale  ale  creştinismului. 

Aprofundând  oamenii  învăţătura  de  credinţă  şi 
de  morală  vor  ajunge  să  simţească  necesitatea  îm¬ 
părtăşirii  cu  Sf.  Taine.  De  îndată  ce  se  va  fi  format 
în  sufletul  omului  convingerea,  că  numai  prin  îm¬ 
părtăşirea  cu  Sf.  Taine  poate  deveni  părtaş  puterii 
mântuitoare  a  jertfei  de  pe  cruce  a  Mântuitorului, 
de  îndată  ce  această  convingere  trăeşte  real  şi  pro¬ 
fund  în  sufletul  omului,  va  înţelege  de  ce  Sf.  Taine 
formează  centrul  cultului  nostru  duranezeesc.  în¬ 
treaga  noastră  activitate  pastorală  trebue  să  se  con¬ 
centreze  în  jurul  realizării  scopului  de  a  îndrepta 
sufletele  spre  împărtăşirea  cu  Sf.  Taine,  căci  cen¬ 
trul  vieţii  pastorale  îl  formează  Tainele.  Este  cu 
neputinţă  să  rămânem  indiferenţi  când  un  nou  născut 
moare  nebotezat,  sau  când  un  vrâstnic  moare  ne¬ 
împărtăşit.  Ce  pace  sufletească  putem  avea  când  la 
spovedanie  şi  cuminecătură  abia  mai  vine  cineva 
şi  când  ştim  că  parohieni  de  ai  noştri  trăiesc  fără 
binecuvântarea  Bisericii. 

Intensitatea  vieţii  religioase  se  judecă  după  felul 
cum  se  împărtăşesc  oamenii  cu  Sf.  Taine.  Va  trebui 
să  găsim  prin  urmare  mijloacele  potrivite,  trebue 
să  facem  tot  ce  ne  stă  în  putinţă,  ca  enoriaşii  noştri 
să  simţească  necesitatea  „Pânei  care  s’a  pogorât 
din  cer“,  în  aceeaşi  măsură,  precum  simţesc  nece¬ 
sitatea  pânei  pământeşti.  Misiunea  noastră  abia 
atunci  va  fi  împlinită,  când  nu  ne  vom  mărgini  să 
producem  în  suflete  numai  cunoaşterea  şi  recunoa¬ 
şterea  învăţăturilor  creştine,  ci  vom  fi  contribuit  la 
întărirea  voinţei  prin  împărtăşirea  Harului  dumne- 
zeesc  în  Sf.  Taine,  spre  a  rodi  în  viaţă  adevărat 
creştinească. 

In  centrul  adevărurilor  noastre  religioase  stă 
personalitatea  şi  opera  lui  Hristos,  de  aceea  împreu¬ 
narea  omului  cu  Dumnezeu  trebue  să-şi  ia  începutul 
încă  în  viaţa  aceasta  prin  împărtăşirea  reală  cu 
Hristos  la  Sf.  Cuminecătură.  Numai  astfel  se  explică 
de  ce  Mântuitorul  a  ţinut  să  ne  dea  Taina  Cumine¬ 
căturii,  în  care  prezenţa  Lui  este  reală  Sfinţii  Apostoli 
au  fost  convinşi  dintru  început  de  acest  adevăr.  Aşa 
se  explică  de  ce  Sf.  Liturgie  —  rânduiala  săvârşirii 
Sf.  Cuminecături  —  formează  centrul  cultului  dum- 
nezeesc  în  Biserica  noastră  şi  tot  aşa  se  explică  şi 
faptul  că  centrul  vieţii  religioase  creştine,  a  fiecărui 
creştin  în  parte  şi  a  tuturor  creştinilor  la  un  loc,  îl 
formează  şi  trebue  să-l  formeze  Sf.  împărtăşanie.. 
Aceasta  este  adevărata  religie. 

Lumea  modernă  este  ahtiată  după  viaţa  ideală 
de  comunitate.  Toate  sistemele  de  orânduire  socială 
urmăresc  crearea  spiritului  de  coheziune.  Comu¬ 
nitate  mai  ideală,  spirit  de  coheziune  n’a  existat  şi 
nu  poate  exista,  decât  numai  prin  şi  în  Biserica 
noastră!  Mai  lămurit  rezultă  acest  adevăr  tocmai 
din  învăţătura  bisericească  despre  Cuminecătură. 
Omul  primind  în  Sf.  Cuminecătură  pe  Dumnezeu 
nu-1  primeşte  numai  pentru  sine,  ci  şi  pentru  semenii 
săi:  bărbatul  pentru  soţie  şi  copii,  femeia  pentru 
bărbat  şi  copii,  copiii  pentru  părinţi  şi  fraţi,  pentru 
toţi  de  cari  prin  sentimentul  dragostei  se  simte  legat. 
Creştinii  cei  vechi  vedeau  spiritul  de  comunitate  în 
Sf.  Cuminecătură  până  şi  în  forma  ei  exterioară: 
pâne  din  făină  măcinată  din  nenumărate  grăunţe, 
vin  stors  din  nenumărate  boabe  de  struguri  —  la 
fel  toţi  creştinii  să  devină  una  prin  legătura  dra¬ 
gostei,  o  inimă  ungând!  Desăvârşirea  acestei  unităţi 
se  produce  şi  la  Sf.  Liturghie  prin  faptul  că  poporul 
aduce  darurile  la  altar  şi  din  acele  daruri  de  pâne 
şi  vin  se  săvârşeşte  Sf.  Cuminecătură  pentru  toţi. 
Toţi  se  împărtăşiau  cu  Sf.  Cuminecătură,  dupăce  mai 
înainte,  prin  sărutul  dragostei  ce  şi-l  dădeau,  alungau 
din  inimi  tot  ceeace  ar  fi  putut  tulbura  unitatea  lor 
sufletească. 

Diaconii  duceau  Sf.  împărtăşanie  celor  bolnavi 
şi  celor  din  închisori,  iar  episcopul  din  împărtăşania 
pregătită  de  el  trimitea  episcopului  vecin  ca  semn 
că  sunt  uniţi  deasupra  timpului  şi  spaţiului. 

Şi  toate  celelalte  taine  în  acelaş  fel  urmăresc 
întărirea  şi  adâncirea  spiritului  de  comunitate  prin 
dragoste  cu  adevărat  frăţească. 

Mărturisirea  trebue  tratată  din  două  puncte  de 
vedere :  psihologic  şi  religios.  Mărturisirea,  sau  cum 
mai  bine  ne  arată  sensul  acestei  noţiuni  cuvântul 
spovedanie,  este  înainte  de  toate  o  necesitate  psiho¬ 
logică,  ceeace  rezultă  clar  din  împrejurarea  că  fiecare 
om  simţeşte  necesitatea  să  împărtăşească  cuiva  cele 
mai  tainice  gânduri,  făptuiri  şi  intenţiuni  ale  sale.. 
Urmărind  pe  această  cale  omul  din  clipa  când  mijeşte 
în  sufletul  lui  cea  dintâi  schinteie  de  cugetare  şi 
până  în  clipa  când  din  punct  de  vedere  psihologic 
a  ajuns  la  complectă  desvoltare,  găsim  manife- 
stându-se  această  necesitate  adânc  simţită  a  spiri¬ 
tului  său.  Copiii  nevinovaţi  spun  tot  ce  au  pe  suflet : 
este  starea  de  ideală  sinceritate!  Tocmai  această 
sinceritate  naivă  a  dat  prilej  Ia  formularea  maximei: 
copiii  şi  nebunii  spun  adevărul  —  maximă  care  stă¬ 
pâneşte  mentalitatea  tuturor  acelora  cari  nu  mai  vor 
să  se  spovedească  în  faţa  lui  Dumnezeu,  dar  se 
spovedesc  în  faţa  oamenilor  cari  merită  mai  puţină 
încredere!  Dacă  ar  fi  să  ne  punem  întrebarea:  ce 
face  familia  cu  această  necesitate  psihologică  a  co¬ 
pilului,  pentruca  să  se  desvolte  în  mod  firesc,  atunci 
desigur  trebue  să  spunem  că,  cu  sporirea  vârstei 
dispare  comunicativitatea  sufletească  între  copii  şi 
părinţi.  Copilul  din  cauza  tratamentului  nepadagogic 
al  părinţilor  caută  în  afară  de  casa  părintească 
oameni  cărora  să  le  încredinţeze  tainele  sufletului 
său.  In  această  stare  sufletească  se  găsesc  cel 
puţin  50%  dintre  copiii  cari  intră  în  şcoala  primară. 
Ceeace  nu  a  distrus  în  direcţia  comunicativităţii 
şi  a  dorului  de  a-şi  deschide  sufletul  adevăraţilor 
păstrători  ai  secretelor,  distruge  şcoala  primară.  Şi 
opera  destructivă  o  desăvârşeşte  atelierul  pentru 


2 


89 


REVISTA  TEOLOGICA 


ucenici  şi  şcoala  secundară  pentru  copiii  cari  urmează 
studiile. 

Sunt  părinţi  şi  dascăli,  cari  în  chip  barbar  şi  con¬ 
secvent  distrug  în  copil  sentimentul  de  răspundere. 
Familia  şi  şcoala,  prin  metodele  prea  bine  cunoscute, 
îl  fac  pe  copil  mincinos  şi  făţarnic.  In  familie  când  co¬ 
pilul  a  săvârşit  o  greşală,  în  loc  de  a-1  lămuri 
ca  să  înţeleagă  deosebirea  între  bine  şi  rău,  ur¬ 
mează  pedeapsa.  Foarte  rar  se  găseşte  cineva 
care  să-şi  dea  osteneala  să  se  ocupe  de  copil  fă- 
cându-i  educaţie  în  această  direcţie,  adecă  în  di¬ 
recţia  de  a  comunica  —  băiatul  tatălui,  fata  mamei 
—  tot  ce  are  pe  suflet,  tot  ce  cugetă,  tot  ce  inten¬ 
ţionează,  tot  ce  a  făptuit.  Copilul,  care  în  cei  dintâi 
ani  ai  vieţii  instinctiv  aleargă  la  tata  şi  la  mama, 
pe  măsură  ce  creşte  se  înstrăinează  tot  mai  mult 
de  ei.  Se  petrece  exact  procesul  invers:  în  loc  ca, 
sporind  cu  vârsta  legătura  dintre  copil  şi  părinţi, 
să  se  intensifice,  această  legătură  devine  tot  mai 
laxă;  în  loc  ca  părinţii  să  fie  propriilor  lor  copii 
cei  mai  intimi  prieteni,  le  devin  mai  străini  decât 
străinii. 

Şi  cum  învăţătorul  şi  învăţătoarea  în  propria 
familie  urmează  adeseori  receta  de  mai  sus,  nimic 
mai  firesc  decât  ca  şi  în  şcoală  să  lucreze  la  fel. 

Cam  aşa  se  prezintă  sufletul  copilului  de  şcoală 
judecat  prin  prisma  necesităţii  psihologice  a  spove¬ 
daniei. 

Educaţia  copilului  din  punctul  de  vedere  al  nece¬ 
sităţii  religioase  a  spovedaniei  este  inexistentă  în 
familie;  la  fel  şi  în  şcoală.  In  familie  viaţa  reli¬ 
gioasă  se  reduce  la  câteva  euhologii:  sfinţirea  casei 
la  Bobotează,  botez,  cununie  şi  înmormântări. 

Am  întâlnit  copii  la  şcoala  primară,  cari  nu 
ştiau  să-şi  facă  cruce.  Evident  în  asemenea  familii 
nu  există  nici  un  fel  de  manifestare  a  vieţii  reli¬ 
gioase,  deci  cu  atât  mai  puţin  importanţa  religioasă 
a  spovedaniei.  Nu  există  teren  pe  care  se  poate 
verifica  intensitatea  vieţii  religioase  a  unui  om, 
decât  tocmai  în  Taina  Pocăinţii.  Viaţa  religi- 

•oasă  în  acest  sens  este  aproape  absentă.  Căci  sub 
viaţă  religioasă  nu  putem  înţelege,  decât  contactul 
neîntrerupt  cu  Dumnezeu  în  toate  manifestările  de 
viaţă  ale  omului.  Câţi  sunt  oamenii  cari  sau  obiş¬ 
nuit  să  se  concentreze  asupra  propriului  lor  intern, 
câţi  sunt  oamenii  cari  sau  lămurit  asupra  fiinţei  lor, 
;câţi  sunt  cari  s’au  obişnuit  să-şi  facă  un  serios 
(examen  de  conştiină,  dându-şi  loru-şi  socoteală  despre 
fiecare  gând,  despre  fiecare  vorbă,  fiecare  dorinţă, 
despre  fiecare  faptă  din  cursul  zilei  care  s’a  scurs? 
Din  acest  punct  de  vedere  până  şi  lumea  antică 
rpăgână  se  pare  că  ne  era  superioară !  Doar  Grecii 
:şi  Romanii  învăţau  —  şi  aristocraţii  lor  se  şi  obiş¬ 
nuiau  să  urmeze  —  dictonul:  « Cunoaşte-te  pe  tine 
însuţi *.  In  toate  vremile  s’a  considerat  drept  cel 
mai  înalt  bun  spiritual  cunoaşterea  de  sine.  A  te 
cunoaşte  pe  tine  însuţi  este  începutul  înţelepciunii 
—  ziceau  cei  vechi. 

Cam  aşa  se  prezintă  pregătirea  sufletească  a 
enoriaşilor  noştri  pentru  spovedanie.  întrebarea  este 
ce  să  facem  în  viitor? 

1.  Pregătirea  noastră. 

a)  Misiuni  pentru  preoţi,  slujbe  dumnezeeşti,  pre¬ 
dici  şi  meditaţii  religioase  asupra  textelor  sfinte  în 
legătură  cu  mărturisirea,  timp  de  câteva  zile  [2 — 3]. 

b)  Spovedanie  complectă  în  faţa  unui  duhovnic 
priceput. 

Aceasta  este  şcoala  pentru  autoeducarea  noa¬ 
stră.  Am  făcut  această  operă,  păşim  la  educarea 
în  acest  sens  a  enoriaşilor  noştri  de  toate  vârstele, 

2.  Pregătirea  enoriaşilor . 

a)  îndrumarea  părinţilor  prin  consfătuiri  şi  con¬ 
ferinţe  asupra  problemei  de  educaţie  a  copiilor  în 
această  direcţie. 

b)  Educaţia  religioasă  temeinică  a  tineretului, 
care  să  dea  ca  rezultat  necesitatea  de  a  petrece  în 
comunitate  neîntreruptă  cu  Dumnezeu  şi  trebuinţa 
de  a  se  spovedi. 

Pentru  tineretul  dela  şcoalele  secundare  să  se 
organizeze  misiuni  religioase  în  cele  două  posturi: 

Ia  Crăciun  şi  Paşti,  cu  suspendarea  cursurilor  pe 
timp  de  cel  puţin  2  zile.  Sf.  Sinod  să  mijlocească 
la  On.  Minister  al  Instrucţiunii,  ca  să  dispună  ca  în 
acest  scop  să  se  suspendeze  cursurile. 

c)  Obicinuirea  copiilor  ca  în  fiecare  zi  să  înge¬ 
nuncheze  în  faţa  unei  icoane  sfinte,  dacă  nu  ar  fi 
posibil  acest  lucru  în  biserică,  şi  să-şi  facă  un  examen 
de  conştiinţă. 

d)  Organizarea  misiunilor  pentru  tineret  la  mă¬ 
năstire  odată  pe  an. 

3.  Pentru  adulţi. 

Aceleaşi  metode  ca  şi  pentru  cei  mici,  evident 
adaptate  gradului  lor  de  pricepere. 

Din  cele  expuse  indirect  am  arătat  cum  trebue 
să  fie  predica,  opera  noastră  de  educaţie  religioasă- 
morală,  azi.  Şi  cum  amvonul  şi  contactul  de  toate 
zilele  cu  enoriaşii  noştri  trebue  să  săvârşească  ne¬ 
încetat  această  operă  de  educaţie,  evident  vom  în¬ 
trebuinţa  acela ş  plan  de  muncă  ca  şi  în  orele  de 
religie  în  şcoală,  cu  deosebirea  că  tot  ce  vom  în¬ 
văţa  va  fi  mai  complect  şi  corespunzător  gradului 
de  înţelegere  şi  de  stare  socială  a  acelora  pe  cari 
voim  să-i  educăm.  Vom  trata  prin  urmare  în  cicluri 
de  predici  învăţătura  de  credinţă,  simbolul  credinţii, 
în  legătură  cu  simbolul  credinţii  sf.  Taine,  porun¬ 
cile  dumnezeeşti,  predica  de  pe  munte  şi  poruncile 
bisericeşti,  iar  în  locul  istorioarelor  biblice,  cari  se 
fac  în  şcoală,  vom  introduce  fără  întârziere  orele 
biblice,  citind  şi  explicând  temeinic  adulţilor  Cuvântul 
Scripturii.  Nu  vom  intrelăsa  să  introducem  enoriaşii 
noştri  în  cultul  dumnezeesc.  Vom  explica  slujbele 
dumnezeeşti  publice  şi  particulare,  insistând  mai 
ales  asupra  explicării  sf.  Liturghii.  In  privinţa  aceasta 
de  mare  ajutor  ne  pot  fi  predicile  regretatului  pro¬ 
fesor  T.  Tarnavschi  şi  cartea  de  rugăciuni  a  Păr. 
Dr.  P.  Barbu  din  Caransebeş. 

Temeinic  şi  pe  înţelesul  tuturor  vom  arăta  co¬ 
morile  cuprinse  în  sf.  Liturghie,  făcându-i  pe  oameni 
să  înţeleagă,  că  Liturghia  în  sine  este  cea  mai  de- 

săvârşită  şi  sublimă  predică,  căci  este  predica  lui 
Hristos  răstignit  pe  cruce  pentru  mântuirea  noastră. 

Vom  reface  legătura  sufletească  dintre  credin¬ 
cioşi  şi  textele  rugăciunilor  şi  cântărilor  bisericeşti, 
explicându-le.  Dar  nu  vom  uita  să  luăm  parte  activă 
la  deslegarea  tuturor  problemelor  sociale,  pe  cari 
le  scoate  la  suprafaţă  viaţa  complicată  de  azi,  stră- 
duindu-ne  să  dovedim  prin  cuvântul  nostru  de  lă¬ 
murire  şi  de  îmbărbătare,  norodului  minţit  şi  în¬ 
şelat,  că  în  zilele  noastre,  întocmai  ca  în  timpul 
celor  dintâi  secole  de  viaţă  creştină,  numai  creşti¬ 
nismul  propovedueşte  şi  pune  în  aplicare  principiul 
desăvârşitei  libertăţi,  egalităţi  şi  frăţietăţi. 

„Inimă  curată  zideşte  întru  noi  Dumnezeule  şi 
Duh  drept  înoeşte  întru  cele  dinlăuntru  ale  noastre ; 
deschide  Doamne  buzele  noastre,  ca  gurile  noastre 
să  vestească  lauda  ta“. 

Pr.  IOAN  IMBROANE. 


(9G) 

Trăim  vremuri  de  adâncă  confuziune.  Viaţa, 
este  tulburată  în  toate  rosturile  ei.  Până  şi  ce  a  avut 
şi  are  mai  scump  neamul  nostru,  credinţa  lui,  este 
adânc  clătinată  şi  târâtă  spre  alte  făgaşuri  de  către 
mincinoşii  învăţători  ai  vremii. 

Viaţa  noastră  de  stat  este  pândită  de  ideile  co* 
muniste,  cea  familiară  şi  socială  de  desfrâul  moral 
ce  abundă  în  plăceri  şi  lux,  cea  economică  de  o 
lipsă  totală  a  forţelor  productive,  iar  cea  religioasă 
de  tot  felul  de  inovaţiuni  ale  sectelor. 

împotriva  acestor  idei  de  dezagregare  a  vieţii 
noastre  sub  toate  raporturile,  împotriva  acestor  idei 
străine  de  fiinţa  neamului  nostru,  străine  de  dogma 
şi  tradiţia  noastră  bisericească,  suntem  chemaţi  să 
luptăm,  mai  ales  noi  preoţii,  nimicind  orice  tendinţă 
a  duşmanilor  de  a  face  pe  vre-unul  din  credincioşii 
noştri  trădători  faţă  de  patria  şi  credinţa  strămo¬ 
şească. 

Primejdia  în  care  ne  găsim  noi  azi,  este  pri¬ 
mejdia  desmembrării  creştinismului  nostru  urmată 
de  aceia  a  neamului  nostru. 

In  trecutul  neamului  nostru  credinţa  unitară  a 
fost  pârghia  existenţii  şi  tăriei  lui  şi  acest  adevăr 
a  fost  înţeles  de  duşmanii  noştri,  cari  au  căutat  şi 
caută  să  dea  lupta  pe  terenul  religios  prin  înmul¬ 
ţirea  şi  întărirea  sectelor.  Ei  sunt  convinşi  că  reu¬ 
şind  să  sfarme  unitatea  credinţii,  sfarmă  şi  unitatea 
sufletească  a  neamului  nostru. 

Mulţimea  acestor  curente  anticreştine,  a  ideilor 
şi  cărţilor  eretice  naşte  o  atmosferă  diavolească,  ex- 

trem  de  păgubitoare  nu  atât  Bisericii,  pe  care  nici 
porţie  iadului  n’o  vor  birui,  cât  statului,  care  fără 
să  simtă  este  minat  de  ideile  comuniste,  îmbrăcate 
în  haină  de  natură  religioasă. 

Biserica  noastră,  întotdeauna  veghetoare  asupra 
destinului  neamului  nostru,  înţelegând  acest  pericol, 
a  organizat  o  luptă  sistematică  împotriva  acestor 
secte,  cu  toate  că  statul  nu-i  acordă  nici  un  sprijin, 
ci  dimpotrivă  legiferează  şi  aprobă  aceste  rătăciri. 

Lupta  noastră,  deşi  nu  este  luptă  împotriva  sân¬ 
gelui  şi  a  trupului,  ci  împotriva  domniilor,  împotriva 
stăpânirilor,  împotriva  căpeteniilor  acestui  întunerec, 
împotriva  duhurilor  răutăţii  [Efeseni  6, 12 — 13],  trebue 
să  fie  biruitoare,  fiindcă  puterea  Domnului  a  biruit 
totul. 

Suntem  copleşiţi  de  păgânătatea  gândirii  şi  de 
năvala  tuturor  ereziilor  răsărite  din  protestantism. 
Să  se  ştie  însă  că  preotul  este  şi  va  fi  stânca  de 
care  toate  aceste  rătăciri  se  vor  lovi,  vor  spumega 
şi  se  vor  depărta  neputincioase. 

Iar  ca  preotul  să  fie  adevărată  stâncă,  trebue 
să  fie  adânc  convins  că  Biserica  căreia  îi  slujeşte 
este  cea  adevărată:  credinţa  în  adevărul  Bisericii 
sale  trebue  să-l  facă  nebun  pentru  Hristos. 

învăţătura  predicată  de  el,  deşi  conformă  cu  în¬ 
văţătura  Bisericii,  dacă  nu  este  pornită  dintr’un  su¬ 
flet  credincios,  plin  de  evlavie  şi  mai  ales  de  dra¬ 
goste,  de  dragoste  care  zideşte,  de  dragostea  care 
apropie  inimile,  topind  ghiaţa  de  pe  ele,  de  drago¬ 
stea  care  se  jertfeşte  pentru  triumful  adevărului, 
nu  prinde,  nu  convinge,  nu  naşte  vieţi  nouă  pentru 
Hristos. 

Azi,  în  lupta  pentru  refacerea  vieţii  morale, 
pentru  reîntoarcerea  la  adevărata  cale  a  celor  ră¬ 
tăciţi,  pentru  îndrumarea  pe  calea  mântuirii  a  cre¬ 
dincioşilor  noştri,  tocmai  de  evlavie,  de  pătrunderea 
cu  credinţă  a  adevărurilor  eterne,  de  viaţă  sfinţită, 
de  dragostea  lui  Hristos,  într’un  cuvânt  de  identifi¬ 
carea  cu  Hristos  avem  trebuinţă. 


95 


revista  teologica 


In  bună  parte  posedăm  aceste  arme  biruitoare, 
dar  mai  mult  să  ne  silim  să  le  avem. 

* 

Cugetarea  religioasă  stăpâneşte  în  cele  mai 
multe  cazuri  şi  celelalte  păreri  ale  omului  cu  pri¬ 
vire  la  viaţa  zilnică  în  familie,  societate  şi  stat 
g  iCelorce  li  se  înstreinează  credinţa,  li  se  înstrei- 
nează  şi  sufletul  de  tot  ceeace  este  românesc. 

Acest  adevăr  a  fost  prins  şi  exploatat  de  duş¬ 
manii  neamului  nostru,  înainte  de  unire  ca  şi  azi, 
încât  ne  au  asaltat  şi  ne  asaltează  pe  terenul  reli¬ 
gios,  organizându  se  şi  întărindu-se  prin  sectele  cu¬ 
noscute  sub  atâtea  nume  ca:  adventişti,  baptişti,  po¬ 
căiţi,  studenţi  în  Biblie,  inochentişti,  rascolnici,  stun- 
dişti  etc.  etc. 

Că  aceste  secte  nu  propoveduesc  adevărul  cre¬ 
ştin  şi  adeseori  nu  au  nici  o  morală,  ci  dimpotrivă 
sunt  nuclee  de  desfrâu,  se  poate  constata  de  ori  cine 
cercetează  puţin  învăţătura  lor  sarbădă,  lipsită  de 
ideal  şi  felul  lor  de  viaţă  în  familii  sau  în  comuni¬ 
tatea  din  care  fac  parte. 

Aceste  secte  de  importaţiune  streină  şi-au  făcut 
adepţi  şi  la  noi,  mulţumită  nu  adevărului  ce  aduceau 
cu  ele,  ci  momelilor  materiale  şi  speculaţiunii  gre¬ 
şelilor  inerente  firii  omeneşti  precum  şi  a  unor  cu¬ 
riozităţi  bolnave  ale  celor  slabi  de  înger. 

Cele  mai  întinse  secte  la  noi  în  ţară  sunt:  bap¬ 
tismul,  care  numără  35.000  membri  şi  adventismul 
cu  7500  membri. 

Cu  durere  trebue  s’o  spunem  că  primii  sunt  re¬ 
cunoscuţi  şi  de  stat.  Baptismul  a  ajuns  la  acest 
număr  de  membri  fiind  favorizat  de  regimul  maghiar 
în  Ardeal,  fiindcă  prin  întărirea  lui  se  urmărea  des- 
naţionalizarea  Românilor. 

Doctrina  acestor  secte  este  complect  eronată. 
Nu  stăruim  aici  asupra  ei,  fiindcă  este  expusă  în 
diferite  lucrări  ce  se  pot  procura  cu  mare  uşurinţă, 
ci  vom  căuta  să  arătăm  o  parte  din  viaţa  intimă  a 
acestor  „sfinţi”,  căci  după  cuvântul  Evangheliei: 
„Din  roadele  lor  îi  veţi  cunoaşte”  [Mat.  7,  6]. 

Şi  dacă  viaţa  lor  lasă  de  dorit  din  toate  punc¬ 
tele  de  vedere,  dacă  faptele  lor  sunt  fapte  de  şar¬ 
latani,  cum  şi-ar  putea  cineva  închipui  atunci,  că  doc¬ 
trina  lor  este  sfântă? 

Să  luăm  de  pildă  pe  adventişti  Cine  sunt  con¬ 
ducătorii  şi  ce  fel  de  viaţă  duc?  Sunt  Români? 
Simt  româneşte? 

Să-i  vedem. 

Peter  Rudolf  Paulini,  a  fost  până  mai  de  cu¬ 
rând  preşedintele  Uniunii  adventiştilor  din  România. 
Un  intrigant  şi  un  imoral  desăvârşit.  Pervers  şi  fă¬ 
ţarnic,  prin  cuvânt  meşteşugit  specula  munca  şi  cre¬ 
dinţa  celor  simpli  pentru  îmbuibarea  şi  satisfacerea 
poftelor  sale  ticăloase.  Predica  membrilor,  că  celce 
nu  plăteşte  „zecimea"  nu  merită  nici  să  deschidă  uşa 
Comunităţii,  şi  el,  împreună  cu  alţii  se  eschiva  dela 
această  plată.  Casierul  editurii  adventiste,  Artur  Vă- 
căreanu,  se  plânge  că  i  sau  furat  adeseori  hârtii  de 
bani  de  câte  500  şi  1000  Lei  de  către  copiii  lui  Pau¬ 
lini.  Ecaterina  Şom  l-a  acuzat  de  adulter. 

Pentru  toate  acestea  şi  altele,  primia  un  salar 
de  30 — 40.000  Lei  lunar. 

Hinter,  primul  predicator,  deşi  căsătorit,  avea 
relaţiuni  amoroase  cu  o  tinără  botezată  de  el  însuş. 
Din  cauza  aceasta  soţia  sa  sa  spânzurat,  iar  el  sa 
căsătorit  cu  cealaltă.  Drept  pedeapsă  Comunitatea 
l-a  trimis  în  Rusia  ca  „uns  al  Domnului"! 

Ştefan  Demetvescu,  fost  sublocotenent  în  armată. 
Un  personagiu  renumit  prin  laşitatea  sa.  Pederast 
şi  desfrânat.  Fiind  la  studiu  în  seminarul  dela 
Fridensau,  cuibul  desfrânării  şi  al  pervertirii,  ca  şi 
cel  dela  Diciosânmărtin,  a  avut  legături  cu  o  soră 
de  caritate,  pe  care  mai  târziu  a  luat-o  în  căsătorie. 
După  10  ani  o  lasă  şi  ia  în  căsătorie  o  adeptă,  de 
care  se  îndrăgostise.  înscenarea  divorţului  şi  modul 
-cum  s’a  făcut  cea  de  a  doua  căsătorie  îi  demască 
perversitatea  adâncă.  Pentru  felul  cum  ştie  să  mă¬ 
nânce  casa  Văduvelor  şi  dreptul  orfanului,  pentru 
îmbuibarea  lui,  este  răsplătit  de  sectă,  în  calitate  de 

preşedinte,  preşedinte  de  conferenţă,  cu  25 — 30.000 
Lei  lunar. 

Alecu  N.  Darie ,  un  escroc  şi  un  şarlatan  în  pu¬ 
terea  cuvântului.  Potlogăriile  „sfinţiei  sale"  ar  fi  im¬ 
posibil  de  pus  pe  hârtie,  atât  sunt  de  multe.  Comu¬ 
nele  Goştinu  şi  Branişte  din  jud.  Vlaşca  i  le  cunosc- 

l /Iad  Mocanii,  vânzător  de  cafea  pe  stradă,  azi 
„uns"  al  Domnului,  salariat  cu  mii  de  Lei  lunar 
pentru  minciunile  ce  debitează  spre  înşelarea  celor 
naivi. 

Wegner,  fost  preşedinte  de  conferenţă  în  Ar¬ 
deal,  este  acuzat  de  imoralitate  cu  o  membră  din 
Comunitatea  „Sibiu".  Ca  sancţiune  a  fost  mutat  în 
Germania  cu  autoritatea  neştirbită. 

Benedict  lliescu,  deşi  căsătorit  trăeşte  cu  sora 
soţiei  sale,  pe  care  o  şi  ia  în  căsătorie  după  moartea 
celei  dintâi.  Trăind  soţia  sa,  a  avut  un  copil  cu  sora. 
soţiei  sale!  Ca  pedeapsă  pentru  această  fărădelege 
este  mutat  din  Bucovina,  tot  ca  „uns"  în  Transil¬ 
vania. 

C.  Popescu,  preşedintele  Conferenţei  Moldova,, 
acuzat  de  imoralitate  şi  muşamalizat. 

Manchen,  după  mărturisirile  lui  Ştefan  Derae- 
trescu,  cu  nimic  deosebit  de  ceilalţi. 

Profesorul  Ghehan,  dela  seminarul  din  Dicio- 
sânmărtin,  deşi  căsătorit,  a  avut  legături  cu  două 
servitoare  ale  lui  şi  a  sedus  o  copilă,  pentru  ace¬ 
stea  şi  multe  alte  fapte,  a  fost  mutat  în  Germania. 

Dl  şi  dna  Ghedi,  tot  dela  seminarul  din  Dicio- 
sânmărtin,  ambii  acuzaţi  de  imoralitate.  Fărădelegile 
acestor  „sfinţi"  au  îngrozit  pe  conducătorii  adven- 
tismului. 

Nicolae  Dorobăţ,  fost  vânzător  de  usturoi  pe 
stradă,  un  escroc  de  ultima  speţă.  Primeşte  mii  de 
Lei  lunar;  se  duce  la  băi  şi  călătoreşte  cu  clasa  I,. 
de  pe  spinarea  celor  neştiutori  şi  lesne  încrezători. 

iohann  Bauer,  fost  un  biet  lucrător  tâmplar,  azi 
primeşte  cu  toate  cheltuelile  între  25.000 — 30.000  LeL 
lunar. 

0.  Fasnacht,  din  sărăcia  în  care  trăia  în  Elveţia, 
azi  se  lăfăeşte  în  România,  mulţumită  „zecimilor'*, 
într’un  lux  nemai  pomenit. 

Gheovghe  Stănescu,  fost  meseriaş  ia  căile  fe¬ 
rate.  Astăzi,  acest  parvenit  trăeşte  la  Iaşi  întro  lo¬ 
cuinţă  cu  tot  confortul,  aşa  cum  n’a  trăit  neam  de 
neamul  lui. 

Grigore  Darşoveanu,  fost  hamal,  azi  slujitor  în 
lucrarea  de  jupuială  a  naivilor,  primeşte  un  salar 
de  15.000  Lei  lunar. 

loan  Toma,  fost  cismar  cârpaciu,  azi  predicator 
al  Evangheliei  cu  mii  de  Lei  lunar. 

Toţi  aceşti  conducători  ai  adventismului  din  ţara 
noastră  lasă  de  dorit  din  toate  punctele  de  vedere. 
La  ei  găseşti  numai:  laşitate,  făţărnicie,  lăcomie,  in¬ 
vidie,  ură,  minciună  şi  desfrâna  re. 

Cele  ce  sau  spus  aici  despre  ei  sunt  numai  „o 
picătură  de  apă  întro  vadră",  atât  de  multe  sunt 
fărădelegile  lor. 

Mijloacele  de  stoarcere  a  acestor  şnapani  re¬ 
ligioşi,  din  care  se  îmbuibează  ei  cu  lefuri  grase, 
sunt  următoarele: 

1.  Zecimea. 

2.  Zecimea  casei  de  ajutor. 

3.  Dar  de  zi  I. 

4.  Dar  pentru  şcoala  de  Sabat. 

5.  Dar  pentru  al  13-lea  Sabat. 

6.  Dar  pentru  misiunea  locală. 

7.  Daruri  pentru  misiunea  externă. 

8.  Dar  de  săptămâna  cea  mare. 

9.  Dar  de  ziua  naşterii. 

10.  Daruri  de  I  Sabat  din  lună,  ziua  Domnului, 
etc.,  etc. 

Un  număr  de  23  daruri,  aşa  că  un  membru  ad¬ 
ventist  cu  circa  50.000  Lei  venit  anual  trebue  să 
plătească  pentru  aceste  daruri  vre-o  12.000  Lei, 
altfel  nu  este  vrednic  nici  să  deschidă  uşa  Comu¬ 
nităţii,  şi  mai  mult  n’ar  avea  din  ce  se  îmbuiba  toţi 
Bauerii,  Wagnerii,  Hinterii,  Ghehanii  etc. 


99 


REVISTA  TEOLOGICA 


Aceşti  lupi  răpitori,  specializaţi  în  şcolile  lor, 
îmbrăcaţi  în  piei  de  oaie,  vin  în  faţa  poporului  nostru 
şi  cu  o  prefăcută  evlavie  mistifică  adevărul  atră¬ 
gând  în  cursele  lor  pe  cei  mai  lesne  crezători. 

îşi  dau  aere  de  sfinţi,  de  unşi,  de  miei  ai  lui 
Dumnezeu  şi  în  realitate  sunt  de  o  perversitate  extra¬ 
ordinară. 

Din  punct  de  vedere  moral,  după  puţinul  acesta 
vedem  că  lucrarea  adventistă  este  deadreptul  dia¬ 
volească.  Nu  mai  rămâne  deci  nici  o  îndoială  că 
şi  din  punct  de  vedere  religios,  economic  şi  naţional 
ea  este  dăunătoare  neamului  nostru.  Milioane  de 
lei  sunt  stoarse,  fără  milă,  de  pe  sărmanii  adepţi, 
neştiutori  şi  întrebuinţaţi  pentru  satisfacerea  poftelor 
atâtor  trântori  de  aici  şi  din  străinătate. 

Conducătorii  adventismului  sunt  nişte  parveniţi, 
nişte  streini  de  neamul  nostru,  cari  desigur  numai 
lucrare  creştinească  şi  naţională  nu  fac.  Pericolul 
lor,  pentru  stat,  este  deci  evident.  Prin  ei  se  infil¬ 
trează  atâtea  şi  atâtea  idei  comuniste.  Ei  n’au  nimic 
sfânt  şi  sunt  capabili  de  orice  rău. 

Şi  aceste  lucruri  se  petrec  nu  numai  la  adven¬ 
tişti,  ci  la  toate  sectele. 

Să  destăinuim  aceste  lucruri  credincioşilor  noştri, 
să  le  arătăm  lucrarea  diavolească  a  acestor  şar¬ 
latani  religioşi,  pentru  a  se  feri  de  ei  ca  de  ciumă. 

Aceşti  „unşi‘%  „sfinţi"  sau  „miei  ai  lui  Dum¬ 
nezeu"  trăesc  deci  o  viaţă  trândavă  şi  comodă  pe 
spinarea  unor  suflete  sărace  şi  apăsate.  Nu  se  mân- 
tuesc  nici  ei  şi  nu  lasă  nici  pe  alţii  să  se  mântue. 

Să  nu  se  înşele  însă  nimeni,  cum  că  adepţii  lor 
ar  duce  o  viaţă  creştinească  superioară,  căci  cum 
ar  fi  capabili  de  o  asemenea  viaţă,  când  propove- 
duitorii  lor  şi  învăţătura  lor  sunt  şubrede.  Cunosc 
viaţa  câtorva  adventişti  din  apropierea  mea,  pe  cari 
i-am  vizitat  adeseori,  am  stat  cu  ei  de  vorbă  asupra 
învăţăturii  ce-au  îmbrăţişat  şi  în  curând  le  voi  arăta 
şi  viaţa  acestora,  pentru  a  se  vedea  că  nici  ei  nu 
sunt  mai  prejos  de  şefii  lor. 

Ar  fi  de  dorit  ca  toţi  fraţii  preoţi  misionari  să 
cerceteze  în  amănunt  viaţa  sectarilor  ce-i  au  sub 
supraveghere  şi  spre  combatere,  şi  so  facă  cu¬ 
noscută  prin  scris,  ca  să  se  convingă  lumea  că  sub 
masca  unei  dulci  evlavii  se  ascunde  un  rău  nebănuit. 

Cine  doreşte  să  cunoască  în  amănunt  viaţa  adven¬ 
tiştilor  să  citească  cartea  unui  fost  adventist  timp 
de  22  ani,  C.  O  atu.  Bucureşti,  din  care  am  luat 
informaţiile  de  mai  sus. 

Când  doctrina  şi  viaţa  sectarilor  ne  este  cu¬ 
noscută,  când  scopul  urmărit  de  ei  este  desagre- 
garea  vieţii  noastre  religioase  şi  de  stat,  să  fim  mai 
atenţi  faţă  de  ei  şi  prin  mijloacele  ce  avem  la  în¬ 
demână  să  nu  le  dăm  de  loc  pas  mai  departe. 

Predica,  tâlcuitoare  a  învăţăturii  creştine  orto¬ 
doxe,  rostită  cu  convingere,  viaţa  noastră  trăită  în 
duhul  sfinţeniei,  drept  model  pentru  credincioşii 
noştri,  activitatea  noastră  creştinească  pe  orice  tărâm 
social,  dragostea  noastră  sinceră  de  Altarul  înaintea 
căruia  servim  lui  Dumnezeu,  sfatul  bun  şi  milostenia 
ce  o  pogorâm  asupra  oricărui  suflet  obijduit,  simt 
arme  cari  anihilează  orice  tendinţă  sectară  şi  cu¬ 
ceresc  pe  cei  deja  rătăciţi. 

Să  păstrăm  ce  avem  şi  să  ne  silim  a  recăpăta 
ce  am  pierdut.  Munca  aceasta  nu  este  uşoară,  dar 
este  mântuitoare  de  suflet  şi  neam. 

Să  fim  siguri:  Cu  Hristos  şi  prin  Hristos  trebue 
să  biruim;  şi  datoria  noastră  aceasta  e:  să  biruim. 

Pr.  D.  D.  ACHIMESCU. 

IN  AMINTIREA  UNUI  PRIETIN. 


Vestea  despre  moartea  prea  timpurie  a  părintelui  Titu 
Morariu  din  Sebeş  m’a  mâhnit  adânc,  ştiind  că  în  persoana  lui 
a  pierdut  Biserica  noastră  un  slujitor  devotat,  iar  poporul  un 
prietin  sincer  şi  însufleţit. 

Citind  anunţul  funebru,  am  lunecat  cu  gândul,  pe  aripa 
amintirilor,  până  în  toamna  anului  1905,  când  mi-am  ocupat 
catedra  de  profesor  la  seminarul  Andreian  din  Sibiu. 

Intre  studenţii  anului  IU  dela  secţiunea  teologică  se  găsia 
atunci  şi  tânărul  zdravăn  şi  talentat  Titu  Morariu,  având  o  seamă 
de  colegi  distinşi,  dintre  cari  aproape  toţi  s’au  afirmat  aşa  de 
bine  în  viaţă,  încât  ocupă  în  timpul  de  faţă  situaţiuni  de  încre¬ 
dere  şi  demnitate  în  societatea  românească.  Colegi  ai  răposa¬ 
tului  au  fost  în  anul  acela  protopopii  de  astăzi  Emilian  Cioran, 
Ioan  Duma  şi  Emilian  Stoica,  profesorii  Ioan  Mateiu,  Ioan  Leucă 
şi  Ioan  Popa,  directorul  şcoalei  normale  Eugen  Todoran,  preoţii 
Constantin  Moldovan,  Ioan  Crăciun,  N.  Dorea  ş.  a. 

Deoarece  deosebirea  de  vârstă  între  mine  şi  ei  era  mini¬ 
mala  sau  faţă  de  unii  chiar  inexistentă  —  eu  însumi  fiind  în  acelaş 
timp  (1905—8)  şi  profesor  şi  elev  extraordinar  în  secţiunea  teo¬ 
logică  —  ne-am  simţit  în  curând  legaţi  prin  firele  unei  prietinii, 
care  a  rămas  nezdruncinată  împotriva  tuturor  neajunsurilor  şi 
vicisitudinilor  anilor  îurtunoşi,  cari  s’au  deslănţuit  asupra  cape¬ 
telor  noastre. 

\La  înfiriparea  acestei  prietinii  durabile  poate  să  îi  contri¬ 
buit  şi  împrejurarea,  că  după  moartea  istoricului  Dr.  I.  Crişan 
până  în  toamna  anului  1905,  catedra  de  istorie  nu  â  mai  fost 
întregită  prin  vre-un  specialist,  ci  a  rămas  în  sarcina  profeso¬ 
rilor  dela  alte  specialităţi  tocmai  într’un  timp,  când  începuse  a 
se  trezi  un  interes  mai  viu  pentru  chestiunile  istorice  contro¬ 
versate.  îmi  aduc  aminte,  cum  chiar  dela  cea  dintâi  lecţie  de 
istorie  bisericească,  ce  am  ţinut  studenţilor  în  teologie,  am  fost 
plăcut  surprins  de  setea  de  carte  şi  de  curiositatea  ştiinţifică. 

cc  am  putut  descoperi  la  unii  în  aşa  măsură,  încât  în  scurtă 
Treme  veneau  să-mi  solicite  indicaţiunile  de  izvoare  şi  scrieri 
auxiliare,  pentru  a  pregăti  ei  înşişi  lucrări  istorice,  dintre  cari 
unele  au  apărut  şi  în  broşuri  speciale,  ca  ceea  a  lui  Ştefan  Hă- 
răguş  despre  Starea  preoţimii  române  din  Ardeal  în  secolul  al 
XVIII-lea  şi  a  lui  loan  Mateiu  despre  situaţia  din  secolul  al 
XVIII-lea,  aceasta  din  urmă  fiind  învrednicită  chiar  din  partea 
Ligii  Culturale  de  premiul  instituit  în  memoria  decedatului  ca¬ 
nonic  Augustin  Bunea. 

Intre  absolvenţii  distinşi  ai  seminarului  Andreian  din  Sibiu 
îşi  fixase  şi  răposatul  Titu  Morariu  un  loc  de  seamă,  pe  care 
a  ştiut  să-l  păstreze  în  tot  timpul  activităţii  sale  preoţeşti  la 
acelaş  nivel  impunător  atât  prin  prestanţă  exterioară,  cât  mai 
ales  prin  însuşirile  sale  sufleteşti,  prin  interesul  constant  pentru 
probleme  de  ordin  religios,  literar  şi  cultural-artistic. 

De  câte  ori  am  avut  prilej  să  stau  de  vorbă  cu  el,  timp 
mai  lung  sau  mai  scurt,  am  rămas  totdeauna  cu  impresia  plă¬ 
cută,  ce-o  ai  când  poţi  constata  Ia  prietinii  din  tinereţă,  că  nu 
s'au  lăsat  copleşiţi  de  greutăţile  vieţii,  ci  continuă  să  muncească 
şi  să  lupte  cu  acelaş  optimist  robust,  cu  aceeaş  vigoare  neîn¬ 
frântă  şi  cu  acelaş  avânt  idealist  pe  care-1  aveau  la  începutul 
carierei. 

In  măsura  îngăduită  de  împrejurări  am  urmărit  totdeauna 
•cu  atenţiune  rezultatele  activităţii  tinerilor  promiţători  şi  m’am 
bucurat  de  ele,  când  erau  potrivite  să  satisfacă  aşteptările  op¬ 
timiste  dela  început. 

Acesta  a  fost  cazul  şi  cu  răposatul  Titu,  al  cărui  avânt 
bărbătesc  pentru  înfăptuirea  binelui  şi  a  progresului  religios- 
cultural  nu  l-a  putut  frânge  decât  moartea  nemilostivă. 

In  calitate  de  vicepreşedinte  al  „Astrei“  din  Sebeşul-să- 
sesc  s’a  întâmplat  să  mi  se  adreseze  uneori  cu  graiul,  altădată 
în  scris  pentru  câte  un  sfat.  La  începutul  anului  1930,  cedând 
stăruinţelor  lui,  am  promis  a  călători  la  Sebeş,  ca  să  ţin  o  con¬ 
ferinţă  despre  activitatea  lui  loan  Piuariu.  împiedecat  a  călători 
în  ziua  fixată,  i-am  trimis  textul  conferinţei  rugându-1  să  bine- 
voiască  a-1  citi  publicului  sebeşan,  scuzându-mi  totodată  ab¬ 
senţa. 

Mi-a  împlinit  cu  toată  prietinia  această  cerere;  făcând 
‘Chiar  mai  mult  decât  aşteptasem,  a  pregătit  un  resumat  con- 

ştiincios  al  întregului  cuprins  şi  l-a  trimis  Telegrafului  Român,. 
care  l-a  şi  publicat  într'un  îoileton  (9/1V.  1930).  Iar  mie,  resti- 
tuindu-mi  manuscrisul,  mi-a  adresat  următoarea  scrisoare : 

Dragă  Prietene, 

Mai  întâiu  Te  rog  să  scuzi,  că  retrimit  conferinţa  aşa  târziu.. 

Lumea  din  Sebeş  a  regretat  foarte  mult,  că  nu  ai  putut 
veni  în  persoană.  Conferinţa  am  cetit-o  eu,  scuzând  absenţa 
Ta  „din  motive  neatârnătoare  de  voinţa  Ta“. 

Public  a  fost  mult.  Sala  dela  Primărie  arhiplină.  Dela  adu¬ 
narea  băncii  ne-am  dus  în  corpore  la  conferinţă. 

Dragă  Lupaş,  am  avut  deosebită  satisfacţie,  dându-mi-se 
ocaziunea  aceasta,  de  a  Te  rehabilita  în  faţa  publicului  din. 
Sebeş  pentru  multele  nedreptăţi  suferite  cu  adevărată  mucenicie. 
Am  amintit  tot  ce-ai  făcut  pentru  spitalul  nostru  —  numirea 
medicului  primar  Dr.  Albini,  procurarea  aparatului  de  radiologie 
cu  peste  un  milion  Lei,  apoi  capela  ortodoxă,  tot  lucruri,  cari 
merită  recunoştinţa  bunilor  Români. 

Apoi  ce  ai  făcut  pentru  Sălişte,  satul  natal. 

Este  obiceiul  ca  să  recomandăm  —  unul  din  partea  „A strei 
—  totdeauna  pe  conferenţiar  şi  eu  am  făcut-o  cu  cea  mai  mare 
plăcere. 

Cred  că  nu-mi  iei  în  nume  de  rău,  şi-ţi  zic  în  numele  Se- 
beşenilor:  „La  revedere  la  anul". 

Sebeş,  la  27  Martie  1 930 

Cu  drag  Pr.  Ti  tu  Morariu  m.  p. 

In  vara  anului  1930  făcând  împreună  cu  prietinii  Dr.  Za- 
harie  Munteanu,  Dr.  Mârza  şi  Andreiu  Floaşiu  din  Alba-Iulia  o 
excursie  pe  la  Sebeş,  l-am  cercetat  pe  părintele  Titu,  dar  nu 
l-am  aflat  acasă.  Şi  nu-1  voiu  mai  putea  afla  niciodată,  fiindcă 
moartea  i-a  grăbit  aşa  de  mult  pasul  spre  locul,  unde  toţi  pă¬ 
mântenii  mergem...  unii  mai  curând,  alţii  mai  târziu. 

I.  LUPAŞ. 


(se) 

Lucian  Bologa:  PSIHOLOGIA  VIEŢII  RELIGIOASE.  Con- 
tribuţiuni  la  studiul  structurii  şi  evoluţiei  vieţii  religioase  indi¬ 
viduale  pe  bază  de  cercetări  statistice.  Tip.  Cartea  Românească,. 
Cluj,  1930.  Pagini  331.  Preţui  200  Lei. 

Institutul  de  psihologie  experimentală  comparată  şi  apli¬ 
cată  al  Universităţii  din  Cluj,  sub  direcţia  dlui  FI.  Ştefănescu- 
Goangă,  prolesor  universitar,  înscrie  prin  lucrarea  de  faţă  la 
răbojul  publicaţiilor  sale,  al  şaselea  studiu  de  cercetări  psiho¬ 
logice.  Având  în  vedere  noutatea  şi  importanţa  acestei  lucrări,, 
socotim  lucru  de  folos  să  ne  oprim  niţel  asupra  cuprinsului  cir 
mai  ales  că  in  limba  noastră  şi  în  domeniul  ştiinţei  psihologice 
române  este  prima  şi  singura  carte  de  acest  fel. 

Psihologia  religiei  este  o  ramură  tinâră  desprinsă  din  trun¬ 
chiul  Psihologiei  generale.  Apare  în  ultimul  deceniu  al  secolului 
XlX-lea,  iar  ca  ştiinţă  empirică  independentă  se  constituie  abia 
la  începutul  veacului  nostru.  Ea  pleacă  dela  studiul  obiectiv  al 
faptelor,  al  trăirilor  şi  manifestărilor  religioase,  pe  cari  le  stu¬ 
diază  sub  aspectul  lor  psihic  şi  după  metode  de  investigaţie 
ştiinţifică.  Nu  le  contestă,  nu  le  aprobă  sau  reprobă,  ci  le  con¬ 
stată  că  există,  că  sunt  reale  şi  deci  imposibil  de  tăgăduit.  Ca., 
atare  ele  pot  fi  studiate  în  apariţia,  desvoltarea  şi  manifestarea 
lor,  ca  orice  procese  psihice.  —  In  acest  spirit  a  fost  conce¬ 
pută  şi  executată  şi  lucrarea  dlui  Lucian  Bologa,  care  printr’o 
serioasă  analiză  psihologică  a  credinţelor,  sentimentelor,  atitu¬ 
dinilor  şi  manifestărilor  sufleteşti,  a  căutat  să  determine  «atât 
natura  specifică  a  experienţei  religioase,  cât  şi  modalităţile  na¬ 
turale  de  desvoltare  ale  vieţii  religioase  a  individului".  (Pref. 
p.  IV). 

Afară  de  prefaţa  dlui  prof.  FI.  Şt.  Goangă,  de  prefaţa  au¬ 
torului  şi  de  cuprins,  lucrarea  cuprinde  o  introducere  şi  trei 
părţi. 

In  Introducere  (pag.  1 — 35)  autorul  face  o  scurtă  expu¬ 
nere  a  concepţiei  teologice,  a  celei  filozofice  şi  ştiinţifice  cu 
privire  la  natura  religiei,  înclinând  spre  o  concepţie  sintetică  a 
religiei  şi  considerând  „religia  ca  un  comportament 1  uman,  in- 


1  „Sub  comportament  înţelegem  o  reacţiune  totală  a  organismului 
nostru  psiho-fiziologic  în  faţa  unei  situaţii  date". 

dividual  şi  social,  faţă  de  puterea  sau  puterile  supranaturale, 
în  existenţa  cărora  omul  crede,  şi  pe  care  le  consideră  ca  având 
o  influenţa  hotărâtoare  asupra  destinului  lui  şi  asupra  cursului 
şi  destinului  lumii  “  (p.  12).  Tot  în  introducere  autorul  mai  face 
o  expunere  critică  a  „directivelor"  cari  circulă  şi  a  „metodelor" 
cari  se  folosesc  în  domeniul  psihologiei  religioase,  şi  se  opreşte 
asupra  metodei  statistice,  de  care  s’a  folosit  şi  d-sa,  ca  fiind 
cea  mai  corespunzătoare  problemei.  Aşa  că  întreg  corpul  lu¬ 
crării  este  prelucrat  şi  analizat  pe  baza  alor  205  chestionare 
complectate;  după  ocupaţie  de  34  studenţi  în  teologie,  44  în¬ 
văţători,  25  preoţi,  13  elevi,  iar  restul  tot  felul  de  profesiuni ; 
după  confesiune  de  174  ortodocşi  şi  30  gr.-catolici ;  după  sex 
de  171  bărbaţi  şi  34  femei.  Chestionaţi!  variază  între  etatea 
de  17—67  ani. 

Partea  /  (pag.  37 — 143)  se  ocupă  cu  Influenţa  factorilor 
externi  asupra  > neţii  religioase  a  copilului,  adolescentului  şi 
adultului.  Cum  influinţeazâ  mediul  social :  familia,  şcoala,  bise¬ 
rica  şi  societatea,  şi  mediul  cosmic :  peisajul  şi  evenimentele 
naturii  asupra  vieţii  religioase  individuale  a  copilului,  adoles¬ 
centului  şi  adultului,  sunt  tot  atâtea  întrebări  la  cari  autorul 
răspunde  în  capitole  separate,  prin  expuneri  documentate  pe 
baze  de  citaţiuni  —  foarte  interesante  —  din  cei  chestio¬ 
naţi,  reliefând  şi  rezumând  rezultatele  fiecărui  capitol  în  tabele 
statistice  şi  prin  figuri  grafice.  Pe  lângă  acestea  la  sfârşitul 
fiecărui  capitol  se  indică  concluziile.  Aşa  că  în  baza  acestei 
metode  de  expunere,  uşoară  şi  clară,  —  lucrarea  fiind  sistematic 
lucrată,  rezumatul  şi  concluziile  ei  sunt  foarte  uşor  de  reţinut. 

* 

Pe  noi  preoţii  ne  preocupă  serios  şi  foarte  mult  căile  prin 
cari  am  putea  face  mai  accesibilă  viaţa  religioasă  ambelor  sexe 
din  toate  vrâstele.  In  acest  scop  lucrarea  dlui  Bologa  ne  oferă 
un  material  foarte  preţios,  în  baza  căruia  ne  putem  corecta 
multe  greşeli,  evitând  ceeace  nu  ne  foloseşte  şi  folosindu-ne  de 
metodele  cele  mai  bune  din  punct  de  vedere  real  şi  experi¬ 
mental,  pentru  predarea  religiei  în  şcoale  şi  pentru  intensificarea 
vieţii  religioase  în  biserică,  şcoală  şi  societate.  Trebue  să  ne 
întrebăm,  ce  prieşte  şi  ce  nu  prieşte  la  cutare  vrâstă  şi  în  acest 
sens  să  ne  îndreptăm  acţiunea.  De  pildă,  în  baza  studiului  dlui 
Bologa,  observăm  că  în  familie  ceeace  intensifică  religiositatea 
copilului  este  atmosfera  religioasă  care  domină  în  casa  părin¬ 
tească.  Urmează  practicile  religioase,  apoi  educaţia  religioasă, 
sistematică.  —  In  şcoală,  în  general  religiositatea  scade,  dar 
mai  ales  scade  influenţa  atmosferei  religioase.  Creşte  însă  im¬ 
portanţa  practicelor  religioase,  cercetarea  bisericii,  cumine¬ 
carea  etc.  faţă  de  cari  educaţia  religioasă  e  în  completă  in¬ 
ferioritate.  In  biserică  au  mai  mult  efect  la  sporirea  religio- 
sităţii  copilului  practicile  religioase,  după  cari  vine  atmosfera 

şi  mai  puţin  educaţia.  In  societate,  atmosfera  reduce  reiigio- 
sitatea,  iar  practicile  o  ridică.  In  mediul  cosmic,  frumuseţa,  ar¬ 
monia  naturii  şi  mai  ales  evenimente  din  natură  —  tunet,  trăznet 
etc.  au  crescut  religiositatea  subiecţilor.  In  general,  având  în 
vedere  gradul  de  Influentă  al  diferiţilor  factori  externi  asupra 
vieţii  religioase  în  epoca  copilăriei,  se  observă  că  cea  mai  mare 
,  influenţă  asupra  religiositâţii  copilului  o  are  familia,  apoi  na¬ 
tura.  Urmează  biserica,  şcoala  şi  la  urmă  societatea. 

In  epoca  adolescenţei  influenţa  diferiţilor  factori  din  me¬ 
diul  social  însuşi  variază,  conform  desvoltării  spiritului  critic  al 
adolescentului.  In  familie  de  astădată  prevalează  influenţa  edu¬ 
caţiei  religioase,  faţa  de  influenţa  atmosferei  şi  a  practicilor  re¬ 
ligioase.  La  fel  e  şi  în  şcoală.  Intre  studii,  istoria  intensifică  mai 
mult  religiositatea  (81.82%)»  filozofia  57.51%,  ştiinţele  naturale 
şi  îizico-chimice  23.52%.  In  schimb  slăbesc  religiositatea  ştiin¬ 
ţele  naturale  şi  fizico-chimice  în  proporţia  de  76.48%,  istoria 
18.18  şi  filozofia  42.85%.  In  general,  in  şcoala,  artele  înalţă,  iar 
ştiinţele  micşorează  religiositatea  elevilor  şi  o  influinţează  în 
chip  negativ.  In  aceasta  privinţa  atitudinea  profesorului  e  hotă¬ 
râtoare.  Cât  priveşte  învăţământul  religios,  numărul  subiecţilor 
a  căror  religiositate  a  rămas  slăbită  sau  indiferentă,  întrece 
numărul  subiecţilor  a  căror  religiositate  a  fost  intensificată, 
prin  studiul  religiunii.  In  biserică,  religiositatea  adultului  o  in¬ 
fluenţează  mai  mult  practicele,  apoi  educaţia  şi  atmosfera.  So¬ 
cietatea  determina  mai  mult  pe  adult  spre  indiferentism.  Ceva 
influenţă  au  practicile  şi  de  tot  puţină  atmosfera.  In  societate 
conferinţele  religioase  au  influenţat  47  persoane,  dintre  cari 
91.48%  pozitiv,  6.33%  indiferent  şi  2.14  negativ.  Conferinţele 
de  altă  natură  au  influenţat  17  persoane,  dintre  cari  52.94°  „ 
pozitiv,  17.64'' »  indiferent  şi  6.25%  negativ.  Din  lectură,  bio¬ 
grafiile  şi  mai  ales  lectura  religioasă  influenţează  mai  mult  re- 
îigiositatea.  Romanul,  poezia  şi  nuvela  în  general  influenţează 
în  bine,  deşi  diferenţa  faţă  de  rău  nu  e  mare.  In  mediul  na¬ 
tural,  peisagiul  şi  aici,  rămâne  un  element  de  perpetuă  alimen¬ 
tare  a  trăirii  religioase,  într’un  timp  când  dogmatismul  îşi  pierde 
puterea  şi  e  ros  de  criticism.  Peste  tot,  gradul  de  influenţă  al 
diferiţilor  factori  externi  asupra  vieţii  religioase  în  epoca  ado¬ 
lescenţei,  variază  dela  natură,  care  are  cea  mai  mare  putere 
de  intensificare  a  religiositâţii  adolescentului,  —  apoi  urmează 
biserica,  familia,  şcoala  şi  la  urmă  societatea. 

In  epoca  maturităţii,  familia  îşi  pierde  şi  mai  mult  puterea 
de  influenţare,  în  profitul  indiferentismului.  Totuş  mai  are  un 
rol  bunişor  educaţia,  apoi  practicile  şi  atmosfera.  In  şcoală, 
educaţia  intensifică  mai  bine  religiositatea  adultului.  Urmează 
practicile  şi  atmosfera.  învăţământul  teologic,  după  răspunsurile 
primite  prin  chestionare,  intensifică  religiositatea  în  proporţie  de 
77.33%,  faţă  de  20.46%  indiferenţi  şi  2.21%  cazuri  de  slăbire 

a  religiozităţii.  In  biserică,  influenţa  practicelor  religioase  pri¬ 
mează  faţă  de  educaţie  şi  atmosferă.  In  societate  şi  de  astă- 
dată  înrâurirea  indiferentismului  domină.  Lectura  are  influinţă 
bună  cu  mult  mai  mare,  ca  la  adolescenţi.  La  fel  şi  arta  şi  mai 
cu  seamă  ştiinţa,  care  acum  „nu  mai  exercită  o  influenţă  ne¬ 
gativă  asupra  religiosităţii,  ceeace  înseamnă  că  „trăirea  reli¬ 
gioasă  se  prezintă  ca  o  nevoie  adâncă,  fără  corespondent  în 
lumea  ştiinţei*.  Profesiunea  încă  influinţeazâ  religiositatea.  La 
laici  mai  puţin,  la  preoţi  mai  mult.  Se  constată  d.  e.  că  preoţii 
dela  sate  în  urma  contactului  cu  ţăranii  şi  cu  chemarea,  „îşi 
recâştigă  religiositatea  pierdută  prin  Seminarii".  Peisajul  şi  acum 
influinţează  pozitiv  75V0  din  totalul  subiecţilor.  Prin  urmare 
poate  fi  socotit  ca  ce!  mai  puternic  factor  de  influenţă  pozitivă 
dintre  toţi  factorii  tuturor  mediilor.  In  linie  generală,  influenţa 
diferiţilor  factori  externi  asupra  religiosităţii  în  epoca  maturi¬ 
tăţii  începe  cu  natura,  care  are  cea  mai  mare  influenţă,  ur¬ 
mează  biserica,  apoi  şcoala,  profesiunea,  familia  şi  la  urmă 
societatea.  E  de  notat  că  familia,  profesiunea  şi  mai  ales  so¬ 
cietatea  favorizează  mai  mult  indiferentismul  decât  religiositatea 
adultului. 

* 

Partea  Ii  (pag.  148—242)  studiază  Evoluţia  vieţii  reli¬ 
gioase  individuale :  credinţele  religioase  (credinţa  în  Dumnezeu, 
în  viaţa  viitoare,  în  rai  şi  iad,  în  forţe  supranaturale:  îngeri  şi 
demoni,  în  suflet,  etc.),  ale  copilului,  adolescentului  şi  adultului; 
emoţiile  cari  însoţesc  aceste  credinţe  religioase  în  copilărie, 
adolescenţă  şi  maturitate  şi  motivele  îndeplinirii  practicelor  re¬ 
ligioase  în  copilărie,  adolescenţă  şi  maturitate. 

Partea  Iii  (pag.  234 — 298)  analizează  Trăirile  religioase: 
zguduirile  religioase,  —  epoca  apariţiei  lor,  natura  împrejură¬ 
rilor  şi  întâmplărilor  cari  le  determină  şi  forma  în  care  se  mani¬ 
festă;  îndoielile  religioase,  frecvenţa,  natura,  motivele,  starea 
organismului  în  timpul  lor,  urmările,  durata  şi  mecanismul  lor; 
şl  mustrările  de  conştiinţă  provocate  din  motive  religioase 

La  urma,  din  întreagă  lucrarea,  autorul  scoate  câteva  con¬ 
cluzii  generale,  împreună  cu  câteva  consideraţii  pedagogice 
(pag.  300 — 306).  Conclude  că  „toate  manifestările  religioase 
pornesc  din  aceeaş  sursă  comună,  din  care  izvorăsc  toate  mani¬ 
festările  vieţii  în  general  şi  că  toate  credinţele,  sentimentele  şi 
manifestările  religioase  au  un  rost  vital  în  viaţa  omului".  Există 
o  strânsă  legătură  între  trăirile  religioase  ale  omului  şi  între 
nevoile  lui  biologice  şi  din  acest  motiv  viaţa  religioasă  nu  poate 
fi  înţeleasă  fără  cercetarea  fundamentului  ei  biologic,  aşa  cum 
s'a  făcut  şi  în  lucrarea  de  faţă.  Religiozitatea  reală  este  o 
trebuinţă  a  organismului  psiho-fiziologic  şi  se  intensifică  „pu¬ 
nând  pe  subiect  în  cât  mai  multe  situaţii  de  a  trăi  religia".  De 
aceea  şi  în  şcoală,  dacă  vrem  să  adaptăm  învăţământul  religios 

structurii  şi  trebuinţelor  suileteşti  ale  elevi'or,  trebue  să  le  dăm 
posibilitatea  ca  să  aibă  cât  mai  des  şi  mai  efectiv  „trăiri  reli¬ 
gioase". 

In  şcolile  de  specialitate,  Academii  şi  Facultăţi  teologice 
se  pune  şi  problema  selecţionării  elementelor  cari  se  dedică 
chemării  preoţeşti.  Ori  acest  lucru  nu  se  poate  face  la  vrasta 
de  11 — 12  ani,  când  încă  nu  se  pot  cunoaşte  dispoziţiile  reli¬ 
gioase  ale  copiilor,  nici  în  epoca  adolescenţei  care-i  epoca  în¬ 
doielilor  şi  cristalizărilor  predispoziţiilor  religioase  sau  antireli- 
gioase  ale  elevului.  Alt  criteriu  pentru  selecţionarea  candidaţilor 
ia  preoţie  este  părerea  profesorului  de  religie,  care  • —  de  altfel  ca 
orice  preot  şi  duhovnic  —  trebue  să  cunoască  bine  psihologia 
copilului  şi  adultului  şi  să  se  ştie  folosi  de  metoda  observaţiei 
directe.  Cu  aceste  concluzii,  la  cari  se  mai  adaogă  bibliografia 
utilizată  şi  un  chestionar  asupra  conţinutului  şi  a  evoluţiei  vieţii 
religioase  —  lucrarea  d-lui  L.  Bologa  se  termină. 

Nu  am  intrat  în  critica  părerilor  şi  observaţiilor  cari  eventual 
ne  separă  de  d-sa.  Am  subliniat  însă  unele  puncte,  cari  sunt 
destul  de  bogate  în  sugestiuni  bune,  şi  ne-ar  folosi  atât  de  mult 
în  orientarea  noastră  profesională.  Mai  ales  ne-ar  clarifica 
asupra  multor  lacune  cari  există  în  învăţământul  nostru  religios 
şi  ne-ar  indica  tot  atât  de  multe  mijloace  prin  cari  să  revalorizăm 
şi  să  intensificăm  mai  cu  succes  viaţa  şi  conştiinţa  religioasă. 

Materialul  este  cules  din  mijlocul  nostru,  aşa  că  dl  Bologa 
a  studiat  de  fapt  psihologia  vieţii  noastre  ieligioase.  Din  acest 
motiv  trebue  sâ-i  fim  deplin  mulţumitori,  atât  pentru  obiecti¬ 
vitatea  ştiinţifică  cu  care  l-a  prelucrat,  cât  şi  pentru  mijloacele 
pe  cari  ni  le  indică  spre  a  lucra  cu  mai  mult  succes  !a  opera 
de  spiritualizare  şi  interiorizare  a  religiei  noastre. 

Pr.  IL.  V.  FELE 

* 

SFÂNTUL  NICOLAE  biografie  prelucrata  de  Dr.  Ştefan 
Lupşa,  profesor  de  teologie.  Oradea  1930. 

Dupăce  se  arată  în  câteva  pagini  popularitatea  acelui 
sfânt  printre  Români,  profesorul  Lupşa  ne  dă  cele  mai  impor¬ 
tante  momente  din  minunata  viaţa  a  sfântului  Nicolae.  Des¬ 
prindem:  Popularitatea  sfântului  Nicolae  se  manifestă  în  foarte 
multe  forme  şi  în  cercuri  foarte  largi.  Numele  său  e  luat  foarte 
bucuros  ca  nume  de  botez,  de  familie  sau  de  localitate,  figu¬ 
rează  ca  patron  la  multe  instituţii  şi  biserici  şi  patronează  cele 
mai  nevinovate  bucurii  sociale  şi  familiare.  Pentru  popularitatea 
sfântului  Nicolae  printre  Români  vorbeşte  şi  următorul  docu¬ 
ment:  „La  începutul  sec.  XVIII  un  preot  catolic  să  îmbia  ep  s- 
copului  latin  din  Oradea,  că  va  face  propagandă  pentru  unaţ  e 
printre  Românii  din  părţile  Beiuşului,  dacă,  pe  lângă  plata  grasă 
şi  alte  condiţii,  i  se  va  da  voie  să-şi  facă  şi  un  sigil  protopo- 

pese  cu  figura  unui  sfânt  cât  mai  popular  printre  Români.  Ale¬ 
gerea  sa  şi  a  superiorilor  săi  căzu  asupra  sfântului  Nicolae". 

Sf.  Nicolae  s’a  născut  în  anul  270  în  Patara  din  Licia  din; 
părinţi  drepţi  şi  superiori  tuturor  concetăţenilor  lor  prin  evlavia 
lor  creştineasca.  Erau  drepţi  ca  Zaharia  şi  Elisabeta,  voind  numai 
ceeace  voeşte  Dumnezeu.  Iar  Nicolae  unicul  lor  fiu  mergea  încă. 
de  mic  cu  pietatea  pe  urmele  lor.  Aproape  toată  vremea  era 
în  biserică.  Abia  împlini  vârsta  de  5  ani  şi  se  dedică  studiului 
Sf.  Scripturi.  Ajuns  adolescent  duce  o  viaţă  îngerească,  încât 
nu  e  mirare  că  lumea  doria  să-l  vadă  preot,  episcop,  sau  chiar 
metropolit. 

Viaţa  sa  a  fost  o  viaţă  de  binefacere,  era  nu  numai  în¬ 
văţător  şi  părinte  spiritual,  ci  şi  părinte  nutritor  şi  protector  al 
poporului :  „Locuia  în  apropierea  casei  sfântului  un  văduv  de 
neam  bun,  dar  sărăcit  cu  totul,  trăind  în  cea  mai  neagră  mi¬ 
zerie,  cu  trei  fete  de  măritat.  Fetele  erau  foarte  frumoase,  dar 
din  cauza  sărăciei  nu  le  peţia  nimeni.  împins  de  mizerie,  ne¬ 
norocitul  părinte  se  hotărî  să-şi  vândă  fetele,  făcând  din  casa 
sa  loc  de  necinste  şi  infamie.  Auzind  despre  acest  plan,  Sf. 
Nicolae  îşi  puse  în  gând  să-l  zădărnicească.  Gândul  şi-l  împlini 
printr’o  întreită  binefacere,  fără  a  umili  pe  nenorocitul  său  vecin 
şi  fără  aşi  trâmbiţa  fapta  sa  bună:  într’o  noapte  întunecoasă 
luă  într’o  pungă  aţâţia  galbeni  cât  socoti  că  ar  ajunge  de  ze¬ 
stre  pentru  fata  cea  mai  mare  şi  aruncă  punga  pe  fereastra  în 
camera  unde  dormia  fata.  Rezultatul  fu  strălucit:  vecinul  putu 
să-şi  mărite  o  fată  şi-i  rămase  oarecare  speranţa  să  scape  de 
ruşine  şi  pe  celelalte  două.  Când  după  trecere  de  câtva  timp 
găsi  o  pungă  la  fel  pentru  cea  dea  doua  fată,  fu  cuprins  nu 
numai  de  recunoştinţă  nemărginită  către  Dumnezeu,  ci  şi  de 
curiozitate  şi  de  dorul  de  a  descoperi  unealta  prin  care-1 
împărtăşia  Dumnezeu  de  darul  său.  Se  puse  deci  la  pândă 
noapte  după  noapte  şi  când  căzu  prin  fereastră  a  treia  pungă 
în  casa  sa,  se  repezi  după  binefăcătorul  său  care  îugia,  îl  prinse 
şi  se  aruncă  la  picioarele  lui,  mulţumindu-i  printre  lacrimi  şi 
gemete.  Sf.  Nicolae  îl  ridică  şi-i  porunci  să  nu-1  spună  nimănui. 
Că  omul  nu  l-a  ascultat  însă,  se  vede  de  acolo,  că  a  ajuns  şi 
până  la  noi  ştirea  despre  fapta  sfântului". 

Broşura  cu  pagini  puţine  îmbie  cititorului  multe  învăţături. 

Prof.  NICOLAE  NEAGA. 


CRONICA. 


EXTERNĂ 


CONGRES  CATOLIC  IN  INSULA  RODOS.  Inesplicabilă 
şi  în  aceiaş  timp  problemă  care  a  trezit  discuţie  în  sânul  Bise¬ 
ricii  ortodoxe  este  recenta  hotărâre  a  scaunului  papal  de  a 
ţinea  in  primăvara  acestui  an  un  inare  congres  euharistie  (ca¬ 
tolic)  în  insula  Rodos.  In  special  teologii  greci  nu-şi  pot  explica 
şi  mai  ales  nu  pot  justifica  această  hotărâre  papală.  Căci  se 
întreabă  cu  drept  cuvânt :  Este  ea  —  hotărârea  papală  —  o  nai¬ 
vitate  sau  o  provocare,  o  indiferenţă  sau  un  dispreţ,  o  încercare 
a  catolicismului  de  a-şi  arata  diplomaţia  şi  puterea  temporală, 
sau  pur  şi  simplu  o  nouă  batjocura  adusă  Bisericii  ortodoxe? 

La  aceste  întrebări  cei  mai  mulţi  teologi  ortodocşi  au 
răspuns  că  hotărârea  papală  este  o  provocare  şi  în  aceiaş  timp 
o  jignire  a  sentimentului  creştin  ortodox.  Este  provocare  şi 
jignire,  deoarece  se  ştie  ca  locuitorii  insulei  Rodos  au  fost  tot¬ 
deauna  şi  sunt  şi  astăzi  aproape  în  întregime  ortodocşi.  Şi  se 
mai  ştie  şi  aceea  că  insula  Rodos  aparţine  şi  acuma  bisericeşte 
scaunului  patriarhal,  ecumenic  şi  ortodox  din  Constantinopol. 
Deci,  ce  anume  altceva  a  determinat  pe  papa  să  hotârească 
ţinerea  congresului  euharistie  tocmai  în  acest  centru  ortoaox  ? 

E  drept  că  astăzi  insula  Rodos  politiceşte  aparţine  Italiei 
şi  prin  aceasta  se  uşurează  îndeplinirea  planului  papal,  dar  e 
drept  şi  aceea  ce  se  spune,  ca  „la  greşeli  vechi,  Biserica  apu¬ 
seană  catolică,  prin  aceasta,  adaugă  greşeli  nouă". 

Biserica  ortodoxă  şi  celelalte  Biserici  creştine  —  afară  de 
cea  catolică  —  mai  ales  în  ultimul  timp,  au  încercat  si  încearcă 
încă  să  facă  tot  ce  le  stă  în  putere  pentru  micşorarea  abi&u.u, 
de  despărţire  şi  pentru  o  înfrăţire  creştinească  şi  o  unire  bise¬ 
ricească  între  popoare.  In  aceste  vremuri  de  stăruitoare  şi  fru¬ 
moase  năzuinţi  creştine,  Biserica  apuseană  catolică  în  loc  să 
încerce  şi  ea  o  apropiere,  dimpotrivă,  prin  hotărârile  şi  prin 
faptele  ei,  sapă  şi  măreşte  tot  mai  mult  abisul  despărţirilor.  Se 
vede  că  voeşte  să  nu  se  desmintă  şi  de  aceea  ţine  să  fie  şi 
astăzi  cum  a  fost  în  trecut,  încrezută,  mândră  şi  provocătoare. 

Unul  din  profesorii  Facultăţii  teologice  din  Atena,  în  legătură 
cu  această  hotărâre  a  papei,  citează  din  Sî.  Scriptură:  „...Cu 
greu  îţi  este  ţie  a  lovi  cu  piciorul  împotriva  boldurilor “  (Fapte 

IX,  5)  şi  comentează,  ca  după  sensul  sf.  Scripturi  „ paguba  nu 
va  fi  a  celui  ce  primeşte  lovitura,  ci  a  celui  ce  loveşte1'. 

Biserica  apuseană  catolică  a  profitat  şi  profită  încă,  cu  o 
satisfacţie  diabolică,  de  grelele  împrejurări  istorice  prin  care  a 
trecut  şi  prin  care  trece  încă  şi  astăzi  Biserica  ortodoxă.  Cu 
toate  acestea  noi  ne  smerim,  dar  în  acelaş  timp  credem  cu 
toată  puterea  în  cuvântul  Sf.  Scripturi:  „Că  tot  celce  se  înalţă, 
se  va  smeri,  şi  tot  celce  se  smereşte  se  va  înălţa".  Promitem 
însă  că  şi  înălţaţi  odată,  vom  şti  să  fim  smeriţi  şi  mai  ales 
promitem  că  nu  vom  umili  pe  alţii,  pentrucă  nu  este  în  gândul 
nostru  acest  lucru,  pentrucă  nu-i  creştinească  această  faptă 
:şi  nu-i  nici  în  firea  Bisericii  ortodoxe  de  a  umili  pe  cineva. 

Desigur,  istoria  Bisericii  catolice,  prin  ţinerea  acestui  congres 
în  insula  Rodos  va  scrie  pagini  strălucite  despre  puterea  şi 
despre  mărirea  Bisericii  catolice,  iar  istoria  Bisericii  ortodoxe 
va  scrie  pagini  mohorâte  de  loviturile  şi  jignirile  cari  s’au  adus 
acestei  Biserici  din  partea  Bisericii  creştine  catolice,  insă,  istoria 
Bisericii  creştine  va  scrie  că  acest  congres  a  fost  o  nouă  etapă 
de  separaţie,  un  nou  pas  de  despărţire  şi  un  nou  motiv  de  în¬ 
vrăjbire  între  cele  două  Biserici  apostolice.  pr  $  cândea. 

OFICIALITATEA  TURCEASCĂ  ÎMPOTRIVA  PATRIARHIEI 
ECUMENICE  DIN  CONSTANTINOPOL.  Ziarul  „Proia"  din  Atena 
(28  Febr.  1931)  publică  un  articol  foarte  lung  cu  privire  la  cam¬ 
pania  pornită  în  ultima  vreme  împotriva  Patriarhiei  Ecumenice 
din  Constantinopol,  articol  din  care  extragem  următoarele : 
„Presa  turcă  din  Constantinopol  continuă  aproape  zilnic  campania 
violentă  împotriva  Patriarhiei  Ecumenice. 

După  izbucnirea  scandalului  la  care  au  colaborat  şi  auto¬ 
rităţile  din  Constantinopol,  atât  cele  administrative  cât  şi  cele 
judiciare,  a  început  să  se  ocupe  de  această  chestiune  ministerul 
de  justiţie  din  Ancora,  care  a  însărcinat  pe  unii  specialişti  să 
studieze  situaţia  Patriarhiei  şi  Patriarhului  din  punct  de  vedere 
legal  şi  să  o  definească  conform  stipulaţiunilor  respective  din 
tratatul  dela  Lausanne,  noua  constituţie  turcă  şi  legile  respective. 

Continuând  polemica  împotriva  „Baş-papazlîc“-ului,  cum 
denumesc  Turcii  acum  Patriarhia,  presa  turcească  publică  astăzi 
informaţia,  că  autorităţile  turceşti  au  hotărât  să  nu  accepte  nici 
un  act  dela  Patriarhie,  dacă  Patriarhul  nu-I  va  iscăli  cu  titlul  de 
„Baş-Papa“  (protopop). 

Chestiunea  care  a  dat  naştere  cu  totul  pe  neaşteptate  acestui 
conflict  şi  care  par’că  intenţionata  degenerat  într’o  polemică  foarte 
violentă  din  partea  tuturor  jurnalelor  ce  apar  la  Stambul,  a  pro¬ 
vocat  o  dureroasă  surprinză  în  cercurile  creştineşti  din  Constan¬ 
tinopol.  Nimeni  nu-şi  închipuia,  că  după  atâtea  manifestări  de 
prietinie  lucrurile  ar  fi  ajuns  până  la  punctul  ca  presa  şi  auto- 

ritaţile  turceşti  din  Constantinapol  să  pună  în  discuţie  nu  numai 
jurisdicţia,  dar  până  şi  titlul  autorităţii  supreme  a  Ortodoxiei. 

Este  adevărat  că  nu  e  primul  atac  pe  care-1  suferă  Pa¬ 
triarhia  ecumenică.  Sunt  încă  recente  multiplele  înjosiri  la  care 
au  fost  supuşi  atât  Instituţia  cât  şi  reprezentanţii  ei  până  în  anii 
din  urmă.  De  atunci  însă  se  semnalase  oarecare  ameliorare. 
Atitudinea  prudentă  a  Patriarhiei,  atitudine  prin  care  se  înfă¬ 
ţişa  spiritul  de  respectare  a  legilor,  pare  că  avea  un  răsunet 
printre  conducătorii  Turciei  nouă. 

Telegrame  oficiale  ale  Preşedintelui  Republice!  şi  ale  Pri¬ 
mului  ministru  turc  se  adresau  către  „Patriarhul  Rum“-ilor“. 
(Prin  cuvântul  „Rum"  Turcii  înţeleg  orice  creştin  Ortodox  din 
Turcia). 

Vizita  pe  de  altă  parte  a  Primului  Ministru  şi  a  Ministrului 
de  Externe  grec  la  Patriarhie  în  timpul  ultimelor  vizite  la 
Stambul;  explicaţiunile  între  persoanele  oficiale  care  au  precedat 
acestei  vizite;  caracterul  pe  care  l-a  dat  acesteia  prezenţa  au¬ 
torităţilor  turceşti,  toate  acestea  au  fost  considerate  din  partea 
tuturora  ca  indicii  clare  că  guvernanţii  turci,  conform  de  altfel  şi 
tratatelor,  recunoşteau  Patriarhia  Ecumenică  în  adevărata  Ei 
calitate:  ca  cea  mai  înaltă  autoritate  religioasă  a  Ortodocşilor 
din  Turcia  şi  supremul  for  al  Ortodoxiei. 

De  aceea  a  surprins  pe  toţi  atât  polemica  subită  a  presei 
otomane,  cât  mai  ales,  participarea  la  sus  zisa  campanie  a 
autorităţilor  turceşti. 

Polemica  şi  atitutinea  aceasta  este  searbădă  şi  atât  de 
nefundată,  încât  trebue  să  se  mire  cineva  cum  s’au  pretat  la  ea 
organe  ale  opiniei  publice  considerate  ca  serioase". 

„Proia",  ca  şi  toate  cotidianele  din  Atena,  ocupându-se 
apoi  pe  larg  şi  examinând  geneza  acestei  chestiuni  care  datează 
din  Noemvrie  trecut,  când  o  citaţie  a  Tribunalului  din  Constan- 
tinopol  către  Patriarhie  se  adresă  cu  titlul  „Baş-Papazlîc“-ului 
(protopopiei),  citaţie  care  din  cauza  titlului  a  fost  refuzată,  re¬ 
produce  atacurile  violente  ale  presei  turceşti  împotriva  Patriar¬ 
hiei  Ecumenice  şi  Patriarhului.  La  aceste  atacuri  cum  era  şi  de 
aşteptat,  s’a  asociat  şi  cunoscutul  „Şef  al  Ortodocşilor  turci 
Eftim  Efendi",  care  din  coloanele  ziarului  „Yeni-ghium"  a  găsit 
ocazia  să  scrie:  „Noi,  turcii  ortodocşi,  lucrăm  veşnic  sub  con¬ 
ducerea  şi  în  cadrul  constituţiei  republicei  turceşti.  Susţinem 
că  suntem  turci  de  origină  şi  că  singura  noastră  deosebire  este 
religia.  Preoţii  Fanarului  nu  vor  să  urmeze  ideia  naţională,  se 
prezintă  ca  minoritate  şi  ne  catirisesc.  Toate  gazetele  greceşti 
din  Constantinopol  sunt  organe  ale  Patriarhiei  şi  fac  propagandă 
pentru  ea.  Ideei  noastre  naţionale  turceşti  îi  face  opoziţie  şi 
clubul  grecesc  din  Pera.  In  orice  caz,  orice  ar  face,  noi  devenim 
în  continuu  mai  tari,  iar  ei  pierd  teren  pe  zi  ce  trece". 

Este  atât  de  nelogică  —  continuă  cotidianul  atenian  — 
această  polemică  împotriva  Patriarhiei  şi  titlului  Patriarhului 
Ecumenic,  atât  de*  samavolnice  ameninţările  şi  criticele  ziarelor 
turceşti,  încât  o  simplă  expunere  a  lucrurilor,  fără  retorică, 
ajunge  ca  lucrurile  să  fie  puse  la  locul  lor.  Dupăcum  am  spus 
atât  Primul  Ministru  cât  şi  Preşedintele  Republicei  turceşti  au 
întitulat  pe  Patriarh  cu  titlul  de  „Patriarh".  Patriarhia  nu  mar 
exercită  nici  o  autoritate  laică.  Patriarhia  purta  acest  titlu  înainte 
ca  Mohamet  al  II-lea  sâ-i  acorde  o  jurisdicţie  civilă. 

Titlul  său  este  pur  ieratic,  bisericesc,  recunoscut  ca  atare 
de  toată  lumea.  Dacă  s’a  întâmplat  că  în  decursul  veacurilor 
să  i  se  acorde  o  autoritate  civilă,  nu  urmează  ca  această  au¬ 
toritate  i-a  conferit  şi  titlul.  Pentruce  Mitropoliţii  să  fie  numiţi 
astăzi  „Metropolit  efendi",  iar  Patriarhul  „Baş-Papa"  ?  Pentruce 
acest  titlu  să  nu  fie  considerat  scandalos  pentru  Patriarhiile  Ar¬ 
menilor  Orientali  sau  Catolici,  şi  să  fie  incompatibil  numai  cu 
Patriarhia  ecumenică  ? 

Că  titlul  nu  are  nici  o  legătură  cu  autoritatea  civilă  pe 
care  altă  dată  o  avea  clerul,  şi  este  un  titlu  pur  ieratic,  repre¬ 
zentând  capul  unei  mari  biserici  care  cuprinde  Mitropoliţi  şi 
Episcopi,  se  vede  din  faptul  că  Patriarhul  României  sau  al  Ju- 
goslaviei  nu  sunt  decât  conducători  spirituali  ai  ortodocşilor". 

*  1NTERNĂ 

•j-  DIM1TR1E  COMŞA.  Duminecă,  15  Februarie  1931,  s’a 
stins  din  viaţă  octogenarul  profesor  în  retragere,  Dimitrie  Comşa,. 
de  al  cărui  nume  sunt  legate  atâtea  fapte  de  cultură  şi  de  eroism 
naţional. 

Timp  de  peste  trei  decenii  a  fost  profesor  la  Seminarul 
teologic-pedagogic  Adreian  din  Sibiu,  deţinând  catedra  de  eco¬ 
nomie  şi  sămânând  cu  pricepere  şi  entuziasm  dragostea  faţă 
de  comorile  pământului  şi  sufletului  românesc,  în  inimile  tine¬ 
rilor  chemaţi  să  devină  cârmuitorii  duhovniceşti  ai  neamului. 

îndrăgostit  de  arta  populară  a  neamului  nostru,  ilustrul 
defunct  a  cutreerat  fără  odihnă  satele  noastre,  adunând  acel 
preţios  şi  vast  material  artistic  şi  etnografic  care  alcătuieşte  cu¬ 
prinsul  Albumului  artistic  (din  ornamentica  română)  şi  al  Albumului 
de  crestături  In  lemn  întocmite  de  D.  Comşa.  Aceste  două  al¬ 
bume  au  dus  faima  talentului  artistic  al  neamului  nostru  dincolo 
de  hotarele  ţării,  iar  autorului  i-au  creiat  un  nume  neperitor  în 
istoria  strădaniilor  noastre  culturale. 

Rodul  ostenelilor  sale  pe  tărâmul  economiei  este  depus 
în  cele  trei  volume  de  Călăuză  Agricolă  şi  în  mai  multe  bro¬ 
şuri  de  ştiinţă  popularizată. 

Vasta  activitate  culturală  a  regretatului  dispărut  justifică 
îndeajuns  cinstea  ce  i-a  făcut-o  Academia  Română  alegându-I 
membru  de  onoare  al  ei. 

Dar  o  şi  mai  mare  cinste  şi  recunoştinţă  îi  datoreşte  neamul, 
lui  Dimitrie  Comşa  pentru  mucenicia  lui  naţională.  Căn  ilustrul 
defunct  a  fost  unul  dintre  faimoşii  memorandişti,  cari  pentru 
drepturile  încălcate  de  Unguri  ale  neamului  românesc  au  bătut 
ia  porţile  burgului  împărătesc  din  Viena  şi  a  suferit  temniţă  cum¬ 
plită  în  Vaţ.  Şi  toată  această  mucenicie  a  îndurat-o  profesorul 
Dimitrie  Comşa  cu  seninătatea  şi  simplitatea  omului  conştient 
că  nu-şi  face  decât  cea  mai  elementară  datorie  faţă  de  neam. 
Nimic  din  ifosele,  din  pretenţiile  falşilor  martiri. 

In  ziua  desrobirii  noastre  naţionale  el  avea  dreptul  să-şi 
prezinte  poliţa  suferinţelor  sale.  N’a  făcut-o.  Nici  n’ar  fi  încăput 
de  trădătorii  şi  apaşii  politici,  cari  erau  mai  mulţi  şi  mai  tari 
în  coatele  pe  cari  nu  le-a  zdrelit  şi  nu  ie-a  frânt  patul  de  puşcă 
al  jandarmului  unguresc,  nici  nu  le-a  slăbit  mucegaiul  vr’uner 
închisori  de-ale  dispărutei  împărăţii  habsburgice. 

Abia  la  moarte  cârmuirea  ţării  s'a  gândit  sâ-i  iacă  fune¬ 
rarii  naţionale  —  iar  Regele  ţârii  l-a  decorat  cu  marele  ordin 
Ferdinand  I. 

Dumnezeu  să-l  odihnească  cu  drepţii  pe  celce  toată  viaţa 
sa  a  fost  un  mare  neastâmpărat  pentru  dreptatea  neamului  său. 

NCCULCE. 


(9S) 

NOTE  ŞI  INFORMAŢII. 

PRESA  bisericească  din  capitală  stărue  în  atitudinea  sa 
nebisericească  faţa  de  marile  probleme  de  viaţă  eclesiastică. 
Ea  atacă  fără  zăbavă  autonomia  Bisericii  şi  iace  apologia  sta¬ 
tului  ca  tutore  ai  instituţiei  sacre.  Logica  acestei  atitudini? 
Iat-o:  Biserica  e  susţinută  de  stat,  cu  parale  din  vistieria  ţării. 
E  natural  deci,  că  cine  plăteşte  este  stăpân,  iar  salariatul  e 
slugă. 

Logica  e  şi  simplă  şi  simplistă.  Pentrucă  Biserica  îşi  are 
idealurile  sale,  cari  depăşesc  idealurile  statului.  Pentru  reali¬ 
zarea  acestor  idealuri  Biserica  îşi  are  viaţa  sa  proprie,  mijloa¬ 
cele  sale  proprii,  cari  se  deosebesc  adeseori  esenţial  de  ale 
statului.  Această  viaţă  se  cere  condusă  integral  de  organele 
legiuite  —  după  sfintele  canoane  —  ale  Bisericii.  Fără  ame¬ 
stecul  vr’unei  autorităţi  din  afară,  amestec  care  de  cele  mai 
multeori  vizând  scopuri  străine  de  idealurile  Bisericii,  are  ur¬ 
mări  rele. 

Ştiu:  apologeţii  puterii  statului  în  Biserică  vor  spune  că 
Biserica  ortodoxă  (întreagă,  nu  numai  cea  românească!)  a  fost 
în  trecut  mai  mult  supusă  statului,  decât  autonomă.  E  ade¬ 
vărat.  Numai  cât  din  această  subordonare  a  Bisericii  faţă  de 
stat,  aşezământul  sacru  a  pierdut  mai  totdeauna  şi  în  prestigiu 
şi  în  realizări  spirituale.  Poate  a  fost  şi  o  pedeapsă  din  partea 
lui  Dumnezeu  că  Biserica  s’a  lăsat  condusă  de  oamenii  vea¬ 
cului  acestuia.  Fiindcă  statul  e  guvernul  şi  guvernul  —  pentru 
Biserică  —  e  mai  ales  ministrul  instrucţiunii,  care  uneori  se’n- 
tâmplă  să  fie  îrancmazon,  ateu  etc.  Concluzia  —  o  vedeţi:  e 
foarte  tristă.  Că  statul  subvenţionează  Biserica?  El  e  dator  s’ o 
subvenţioneze,  pentrucă  a  jefuit-o  de  averile  pe  care  aşeză¬ 
mântul  sacru  le-a  avut  şi  din  cari  —  avându-le  —  astăzi  ar 
trăi  ceva  mai  bine  decât  din  subvenţia  statului. 

Dar  statul  e  dator  să  ajute  Biserica  materialiceşte  şi  pentru 
motivul,  că  ea  este  cel  mai  preţios  sprijin  al  statului,  în  sco¬ 
purile  lui  bune.  E  un  lucru  care  nu  mai  are  lipsă  să  fie  subli¬ 
niat.  Cu  toate  că  statul  (guvernul)  nu  pentru  acest  motiv  ajută 
Biserica.  Ci  din  motive  electorale,  cari  n’ar  avea  ce  căuta  în 
această  chestiune. 

Dar  atitudinea  prea  devotaţilor  prietini  ai  guvernelor  este 
bizară  şi  fiindâ  e  din  cale-afară  de  unilaterală.  Pentrucă  încă 

n’am  auzit  să  îi  protestat  vr’unul  din  ei  împotriva  autonomiei 
Cailor  Ferate  române,  a  Băncii  naţionale,  sau  împotriva  nenu¬ 
măratelor  case  autonome,  cari  totuşi  sunt  plătite  —  toate  — 
de  stat  şi  nu  de  vr’un  cine  ştie  ce  mare  filantrop  din  vr'un 
Consiliu  de  administraţie. . . 

Ba  ce  e  mai  mult,  neîmpăcaţii  adversari  ai  autonomiei 
bisericeşti  (preoţi  şi  profesori  dela  Facultăţile  de  Teologie)  când 
e  vorba,  de-o  pildă,  de  autonomia  universitară  sunt  gata  să- 
devină  cei  mai  straşnici,  apărători  ai  autonomiei,  aşa  de  mult 
hulite  ca  ne. . .  patriotică.  Şi  după  câte  ştiu  universităţile  —  in- 
cluziv  Facultăţile  de  teologie  —  tot  de  stat  sunt  plătite. 

Nici  nu  maî  amintesc  faptul  că  niciodată  nu  li  s’a  con¬ 
testat  minorităţilor  autonomia  lor  bisericească.  Şi  bisericile  lor 
sunt  susţinute  —  slavă  Domnului  —  de  acelaş  stat  român,  care 
ţine  să-şi  revendice  dreptul  de  cârmuitor  în  Biserica  ortodoxă, 
în  schimbul  fărâmei  de  ajutor  pe  care  i-1  acordă  acestei  instituţii. 

Iată  deci,  că  pentru  oamenii  de  bună  credinţă  chestiunea 
e  clară:  Biserica  ortodoxă  are  dreptul  la  deplină  autonomie  — 
cu  toate  consecinţele  ei  (deci  şi  in  învăţământul  teologic,  iubite 
părinte  Al.  N.  Constantinescu !) 

* 

VATICANUL  şi-a  irjstalat  de  curând  staţiunea  sa  de  Radio. 
Un  mijloc  dintre  cele  mai  puternice  şi  mai  moderne  de  propa¬ 
gandă  catolică,  propagandă  care  se  va  face  suntem  convinşi 
pe  amândouă  căile :  pe  cea  a  vestirii  realizărilor  catolicismului 
şi  pe  cea  a  bârfirii  celorlalte  biserici,  în  special  a  celei  „schis¬ 
matice",  ortodoxe. 

Biserica  ortodoxă  nu  are  resursele  materiale  imense  de 
cari  dispune  Vaticanul.  Nime  nu  se  aşteaptă  deci  ca  Patriarhia 
noastră  să-şi  instaleze  un  post  de  Radio,  chemat  să  trimită  ’n 
lume  veşti  despre  realizările  ortodoxiei  româneşti  şi  să  răspundă 
la  săgeţile  veninoase  ce  vor  fi  împrăştiate  de  staţiunea  radiofonică 
din  cetatea  Vaticanului. 

Ceeace  Biserica  românească  poate  realiza  —  şi  o  cerem 
insistent  de-atâta  vreme  —  este  măcar  un  birou  al  presei  pe 
lângă  Patriarhie.  Cu  speciala  menire  de  a  informa  lumea  de 
ceeace  se  petrece  în  Biserica  ortodoxă  ecumenică  şi  a  rectifica 
atâtea  minciuni  pe  cari  presa  catolică  le  răspândeşte  —  urbi 
et  orbi  —  despre  ceice  nu  vor  odată  cu  capul  să  se  supună 
„părinteştii"  oblăduiri  a  „vicarului  lui  Hristos". 

* 

ZIARELE  din  capitală  au  publicat  de  curând  următorul 
comunicat:  *‘ 

„In  urma  intervenţiunii  Mitropoliei  ortodoxe  din  Sibiu,  prin 
care  se  cerea  absolvenţilor  academiilor  teologice  dreptul  de  a. 
fi  admişi  la  examenul  de  capacitate  pentru  profesori  secundari 

{specialitatea  religia),  decanul  facultăţii  de  teologie  din  Bucu¬ 
reşti  a  hotărât  următoarele: 

Academiile  teologice  din  Ardeal,  deşi  sunt  trecute  în  bu¬ 
getul  ministerului  cultelor,  ele  nu  au  totuş  o  existenţă  legală  (?) 
aceasta  întrucât  nu  se  conduc  după  legile  învăţământului  su¬ 
perior,  ci  doar  numai  (?)  după  statutele  şi  regulamentele  alcă¬ 
tuite  de  eparhii. 

Sunt  prin  urmare  şcoale  confesionale,  înfiinţate  şi  conduse 
de  biserică,  în  consecinţă  diplomele  acelor  Academii  nu  pot  fi 
echivalate  cu  cele  universitare  şi  deci  absolvenţii  acelor  şcoale, 
nu  se  pot  prezenta  la  examenele  cerute. 

Facultatea  de  teologie  din  Bucureşti  pentru  a  uşura  (?)  si¬ 
tuaţia  absolvenţilor  acelor  academii,  a  hotărât  ca  acei  cari  au 
la  bază  bacalaureatul,  să  fie  admişi  a  urma  doi  ani  (!)  la  facul¬ 
tăţile  teologice  şi  apoi  pe  baza  unor  examene  să  poate  obţinea 
licenţa  în  teologie". 

Trecând  peste  faptul,  nespus  de...  ciudat,  că  onoratul  de¬ 
canat  al  facultăţii  de  teologie  din  Bucureşti  se  uită  cam  peste 
umăr  la  Academiile  teologice,  fiindcă  sunt  conduse  de  Biserică, 
ne  mărginim  să-i  remarcăm  falsa  postură  în  care  se  găseşte 
atunci  când  crede  că  „uşurează"  situaţia  absolvenţilor  de  Aca¬ 
demie  admiţând  a  urma  doi  ani  la  facultatea  teologică,  pentruca 
pe  baza  unor(?)  examene  să  poată  obţinea  licenţa  în  teologie. 

Favorul  acesta  de  a  li  se  recunoaşte  doi  ani  de  frecvenţă  I-au 
avut  de  mult  absolvenţii  vechilor  noastre  institute  teologice,  cu  trei 
ani  de  învăţământ,  şi  la  alte  facultăţi  (de  litere  şi  drept)  decât 
cea  teologică.  Şi  anume  nu  numai  în  ţară,  ci  şi  în  străinătate. 
Adevărat  că  pe  vremea  aceea  la  Facultatea  de  teologie  din 
Bucureşti  nu  se  descoperise  încă  teoria  despre  „bureţii"  învă¬ 
ţământului  teologic. 

Ceeace  cerem  noi  este  cu  totul  altceva  decât  concesiuni 
din  milă  creştinească.  Noi  cerem  pur  şi  simplu  dreptate  pentru 
absolvenţii  Academiilor  noastre  teologice,  cari  după  bacalaureat 
fac  patru  ani  de  studiu  teologic,  plus  pedagogia  cu  seminar 
cu  tot. 

Şi  atunci  de  ce  n’ar  îi  admişi  la  examenul  de  capacitate 
pentru  învăţământul  religios  din  şcoalele  secundare  ?  Ori  numai 
minoritarilor  să  li  se  facă  dreptate  şi  în  această  privinţă? 

* 

EXCELENTA  foaie  poporală  „Lumina  Satelor"  stărue  asupra 
măsurii  ilegale  şi  nepatriotice  pe  care  a  luat-o  guvernul  atunci 
când  —  pe  lângă  alţi  slujbaşi  bisericeşti  —  a  suprimat  din  buget 
şi  pe  misionarii  eparhiali. 

Subliniind  după  cuviinţă  înalta  chemare  religioasă  şi  na¬ 
ţională  pe  care  o  împlinesc  aceşti  misionari  prin  propoveduirea 
învăţăturilor  creştineşti  mai  ales  în  parohiile  lipsite  de  preoţi  şi 

prin  combaterea  smintelilor  sectare,  păgubitoare  Bisericii  şi  Sta¬ 
tului  român  deopotrivă,  înţeleptul  redactor  al  foii  aşteaptă  ca 
generalii  să  ceară  reînfiinţarea  bugetară  a  posturilor  de  misi¬ 
onari.  Asta  în  interesul  superior  al  siguranţei  Statului,  siguranţă 
subminată  de  acţiunea  sectelor  străine  de  trecutul  şi  aspiraţiile 
neamului  nostru  —  şi  vrăşmaşe  unităţii  noastre  naţionale. 

Părintele  I.  Moţa  are  dreptate.  Şi  cu  Sf.  Sa  credem  şi 
noi,  că  intervenţia  generalilor  noştri  în  această  chestiune  ar 
putea  fi  încununată  cu  izbândă,  nefiind  aici  vorba  numai  de 
interesele  Bisericii  noastre  — -  oricât  de  superioare  şi  ele  — 
ci  mai  ales  de  interesele  permanente  ale  Statului  român,  care 
nu  trebue  lăsat  pradă  acţiunii  dizolvante  pe  care  diferitele  secte 
o  duc  sub  mască  religioasă. 

* 

NU  ŞTIM  care  monitor  al  bisericii  unite  se  miră  de  mă¬ 
sura  arhiepiscopiei  ortodoxe  de  Alba-lulia  şi  Sibiu,  prin  care  s'a 
orânduit  ca  preoţimea  din  numita  arhiepiscopie  să  poarte  o 
deosebită  grijă  de  bolnavi,  mai  ales  în  a  doua  Duminecă  din 
postul  sfintelor  Paşti.  Această  Duminecă  fiind  închinată  în  spe¬ 
cial  bolnavilor,  preoţii  săvârşesc  slujba  sf.  Maslu  prin  spitale 
şi  pe  la  casele  particulare,  mângâind  pe  bolnavi  şi  stârnind 
prin  îndemnuri  bune  mila  creştinească  faţă  de  toţi  oamenii  nă¬ 
căjiţi. 

Este,  de  bună  seamă,  una  dintre  cele  mai  bune  şi  mai 
creştineşti  măsuri  pe  care  o  autoritate  bisericească  le  poate  lua. 
Şi  cu  toate  acestea  anonimul  monitor  unit  găseşte  de  cuviinţa 
s'o  banalizeze,  arătând  că  preoţii  şi  creştinii  peste  tot  au  da¬ 
toria  de  a  îngriji  de  bolnavi  în  toată  bună  vremea,  nu  numai 
în  „Dumineca  bolnavilor “. 

Asigurăm  pe  confratele  unit  ca  Consiliul  arhiepiscopesc 
care  a  instituit  „Dumineca  bolnavilor"  este  de  aceeaşi  părere. 
Mila  este  o  datorinţa  de  fiecare  clipă  a  creştinului.  Şi  mai  ales 
a  preotului.  Cu  toate  acestea  —  date  fiind  slăbiciunile  firii  ome¬ 
neşti  —  socotim  că  autoritatea  bisericească  a  făcut  un  lucru 
bun  aşezând  „Dumineca  bolnavilor". 

Buna  credinţă  şi  buna  cuviinţă  încă  sunt  vârtuţi  de  care 
creştinul  —  fie  el  şi  neo-papistaş  —  n’ar  trebui  să-şi  uite  nici 
un  moment.  Şi  cu  toate  acestea  redactorii  monitoarelor  unite 
îşi  aduc  aminte  de  ele  aşa  de  rar. . .  Pentru  care  pricină  credem 
că  n'ar  îi  de  prisos  să  se  institue  în  biserica  unită  „Dumineca 
buneicuviinţe".  Ştiţi,  în  felul  acesta  poate  că  măcar  odată  pe  an 
monitoarele  romelor  mici  ar  fi  cuviincioase. 

* 

ZIARELE  anunţă  că  guvernul  Austriei  se  gândeşte  să  în¬ 
cheie  un  concordat  cu  Vaticanul.  Abia  acum?  Că  doar  Austria 
e  o  ţară  aproape  curat  catolică.  Ce  înapoiaţi  sunt  şi  austriecii 
ăştia!  Vedeţi:  România  a  fost  mai  harnică  în  această  privinţă. 

S’a  grăbit  de  mult  să  încheie  concordat  cu  Vaticanul.  Con¬ 
cordat,  prin  care  catolicilor  li  se  asigura  toate  privilegiile  mo¬ 
ştenite  dela  Habsburgi  şi  prin  care  se  nesocoteşte  şi  Constituţia 
ţării  şi  Legea  cultelor  şi  tot.  Cu  toatecă  în  România  catolicismul 
e  foarte  minoritar  faţă  de  covârşitorul  număr  al  cetăţenilor  de 
lege  ortodoxă. 

Ce  să-i  faci?  Când  omul  vrea  să  fie  harnic,  este  —  şi 
pace.  Dar  mai  era  unul,  de  era  tot  harnic,  nevoe  mare:  îl  chema 
Iliuţă. 

* 

DE-ATÂTEAORI  se  ’ntâmplă  că  —  viaţa  bisericească  din 
cuprinsul  Mitropoliei  unite  neîmbiind  prea  multe  fapte  vrednice 
de  remarcat  —  organele  de  presă  neo-papistaşe  vorbesc  despre 
Biserica  ortodoxă  română.  Fireşte,  nu  elogiind  realizările  acesteia, 
ci  bârfindu-i  ierarhii,  preoţii,  credincioşii  —  doctrina,  morala, 
organizaţia  —  şi,  în  siârşit,  tot  ce  are.  Este  un  vechiu  obiceiu 
acesta.  Ceeace  e  totuşi  nou  în  acest  obiceiu  şi  ne  prilejeşte 
această  notă  este  faptul,  că  iscusiţii  măiestri  ai  desfrâului  cro- 
nicăresc  şi  ai  insultei  nu  au  obrazul  şi  curajul  de  a-şi  iscăli 
minciunile  şi  noroiul  cu  care  împroaşcă  săptămânal  Biserica 
ortodoxă,  ci  toate  inepţiile  lor  le  atribue  aceluiaş  preot  sau  cre¬ 
dincios  „ortodox"  anonim,  care,  neexistând,  nici  nu  poate  protesta 
împotriva  talentului  şi  cinstei  redactoriceşti  cu  care-1  îmbracă 
directorii  organelor  catolice  de  rit  oriental. 

Remarcăm  acest  lucru  pentru  a  arăta  odată  mai  mult,  cu 
ce  fel  de  arme  luptă  fiii  duhovniceşti  ai  lui  Atanasie  (nu  cel: 
Mare!)  N.  C. 

